
I. 


en største danske Historieskriver Sakse skrev henved Aar 1200 sin mærkelige 

Historiebog, vor bedste, om Danernes Id fra de ældste Tider til hans egen. Han 

optegnede gamle Sagn og Kvad, han mældte trofast alt, hvad der kunde spørges om 
de farne Tider i Riget. 

Spørges der nu: Er disse Kongesagn fra Oldtiden Digtninge, Gudemyter eller 
Kendsgærninger, kan Sakses eget Værk give fuldgyldigt Svar: Jeg skrev ene og alene 
for at hævde Danmarks Rige og Folk ved at mælde ærlig om al Fædres Id i Daad 
og Digt. 

Fædres Id er dansk Nationalitet, Fædrelandshu. 

Der er ikke blot dette at elske sit Hjem og sit Land og at ville give sit Liv for 
det. Livet kan gives uden Fædrelandshu: En dansk kunde elske Frankrig og kunde 
gaa i Døden for Frankrigs Sag og var ikke derfor Fransk. Eller en Dansk kan føle 
varmt for et samlet Norden, men bliver ikke deraf mere end dansk, hverken norsk eller 
svensk eller blandet dansknorsksvensk. Derimod kan han aldrig som tilhørende en af 
vore danske Landsdele blive andet end dansk. Han vil aldrig blot kunne være Jyde, 
Slesviger, Sjællænder eller fra en anden af vore Landsdele uden at være dansk, fordi 
disse Landsdele er arveligt samhørende i en historisk given Folkeæt. 

Om denne olddanske Folkeæt skrev Sakse, hverken om Digt eller Myter eller om 
Aarstal, som han aldrig nævner i sit Værk. 

Han skrev kun om Fædres Id, Nationaliteten, den vi nu kalder Folkekarakteren, 
og søgte altid det sande og rette, thi det vejer tungest til Fædrenes Ry. 

Hans Maal var i Skrift at hævde Danmark overfor Alverdens Kæmperiger og 
overfor den mægtige Pavekirke, som han selv stod under uden at staa nær i Aand. 
Da maatte han skrive paa Latin. 

Hans Maal var større end at give æstetisk Nyden, han regner sig selv for ringe 
og sit Rige stort. I Kampen for dette er Bogen skrevet paa Verdenssproget, og den 
handler mest om det som de fremmede bør vide. 

Sakse mælder om et samlet Rige i Kamp udadtil, men Rigssamlingen som fore- 
gik indad og Landsdelsbrydningerne, der var stride og stærke, nævner han kun, hvor 
det er nødvendigt, og hvad mere vi vil vide derom maa vi søge bagved Værket, hvor 

Folkemindet dølger sig, og hvor den sjællandske Krigersøn, Absalons Skriver, Sakse, 
viser sit Ålmueaasyn under Romerkirkens internationale Maske. Her ved han mere at 
sige end han fortæller enhver. 

— Andre og mindre Historieskrivere fra Sakses Tid mælder om den første Kong 
Dan der fra Sjælland iler Jyderne til Hjælp og slaar Kejseren ved Ejderen, hvorefter 
Dan kaares til Konge og giver Riget Navn. Men Sakse gaar helt tilbage til den Folke- 
brydning der grundlægger Rigseningen. Hans første Ord er det, at Dan og Angel var 
Brødre, Sønner af Kong Humle, og at Angel gav Navn til det sydslesvigske Land, 
Angel. Herfra og til Sjælland, Dans Land, gaar den tidligste Rigsvej, tyder Sakse. 
Men siden drog Angels Folk ud og tog Land i England og gav ogsaa dette Angler- 
navnet. 

Den mærkelige Kangesøn Angel der bringer Folkedaaben med sig, hvor hans 
Navn lyder i Angel og i England, viser siden Danerne Vej gennem alle Tider ve- 
sterud. Han svarer til en Kongevætte, som i vore Folkeminder giver Bygder Navne 
eller udtaler signende Ord som at Gæstfrihed skal altid blive paa Stedet. 

Historisk kendes der noget om en Folkeudvandring fra Angel. Hvorfor Angel- 
boerne drager af Lande ved vi ikke, men vi ved, at naar en Konge havde to Sønner 
skulde den ene raade Riget tillands og den anden værne det tilsøs som Søkonge. Det 
er det Angel har gjort. Bag Sli og Ejder har hans Stamme søvant bygget Snækker 
og staaet ud, stadig længer ud. Angelstammen var et Grændsefolk for en flere Tusind 
Aar gammel Kultur i Sten og Bronce. Mod Syd havde den intet at hente i Holstens 
store Skove, mod Øst var det gamle Samhold i Kulturfællig, men mod Vester og Syd- 
vest gik Kulturvejene ud hvor Søfolk hentede ny Rigdom. 

Deraf kan bygges Sagn om en større Udvandring end der historisk er sket. Men 
var det end mindre Flokke der drog bort, svækkes Krigerævnen og Værnekraften 
alligevel stærkt, saa Frændehjælp bliver nødvendig. For Angel var Dan nærmest til 
Hjælp, thi Dan blev ilde stillet, naar der kom Fjender i Angel. Søvejen fra Sjæl- 
land var lettere end Landevejen fra Nørrejylland, og Nørrejyderne med de forskel- 
lige Smaastammer Kimbrer, Harder o. fl. var hellerikke et samlet Jydefolk før Dan- 
mark blev enet. Saaledes var Dan og Angel af Årilds Tid Brødre. 

Angel gik ud og tog det store Ørige i Vest. i 

Dan værgede sit Ørige, Videslet kaldet, Sjælland, Lolland, Falster og Møen, ud- 
over al Jylland tillige. 

De to Brødre havde Magt til at rejse mægtige Riger og begge gav Riger Navne. 
Disse Storsyn faar Stammerne aldrig ud af deres Sind, men søger atter og atter gen- 
nem hele Historien at vinde store Riger paany. 

Humle havde to Sønner Dan og Angel. Begge blev Stammefædre, men Angel brød 
ud over sin Landegrændse. Dan værgede den, ogsaa ved politisk Giftemaal med en 
Kongedatter sønderfra, Grida. Med hende havde han Sønnerne Humle og Løder. 

Humle var den første Konge som blev kaaret paa en jordfast Sten, men saa 
kom Løder og fangede ham. Humle maatte afstaa Riget til Broderen. Løder tog 
Kongenavn. Mer Røver var han end Konge, Vilddyr mer end Lovgiver. Folket rejste 
sig mod ham. 

Hvor havde disse Konger Sæde? Kong Humles Grav vises paa Langeland, en mæg- 
tig Langdysse fra Stenalderen. I Ringsted Herred har vi Humleore, en Skov hvor 
Kong Humle havde en Borg. Samme Herred har Kong Siger i Sigersted, Fader til 
Signe der elskede Hagbard, og Kong Lodden i Loddenhøj ved Fredsgaarde. Humle 
og Lodden minder om Sakses første Kongesagn, og Kong Siger blev slaaet som den 
anden Humle. — De første Konger stedfæstes som Dankonger i sjællandske Sagn. 

Efter Løder blev hans Søn Skjold Konge, og han slægtede sin gode Farfader paa: 
Kong Dan. i 

Det første Kong Skjold viste sig med, var at han bandt en Bjørn til sit Bælte. 
Det kan bedst være sket under Angels Grændseskove, hvor Vilddyr maatte holde til. 
Dernæst sejrede Skjold over to Kæmper ÅAtle og Skate. Skate var en Tysker. De stre- 
des om Jomfru Alvild. Tyske og danske Hære saa paa at deres Høvdinger kæmpede. 
Skjold vandt, og Tyskland blev skatskyldig til Danmark. Første Gang, det skete oftere 
siden. 

Den anden Kæmpe Atle bærer et Navn som kendes fra Skaane. Skaane skulde og- 
saa gaa ind i Daneriget med Fælleskonge. 

Efter disse Kampe, hvor Grændseudyret tvinges, Tysken gøres skatskyldig og Skaa- 
nejarlen tvinges under Dankongen, gaar Kong Skjold ilav med Lovgivning. Særlig 
nævnes fire Love. 

Frigiven Træl blev Træl paany om han stod Kongen efter Livet. (Senere lød det, 
at den der bærer Avindskjold mod Riget har ingen Ret.) 

Gældbundet Mand blev løst ved Kongens Skatte. Fri Mand maa ikke blive Træl 
af Nød. 

Usæl Mand i Sygdom og Nød skulde lindres ved Læge og Hjælp. 

Men tapre Krigsmænd skulde have alt det hærtagne Gods og Kongen alene nøjes 
med Æren. 

Disse var Kong Skjolds Love, og efter ham nævnes Dankongerne Skjoldunger. I 
sine Kampe er han vendt baade mod Syd og mod Øst. Hans Sæde maa være et Sted 
midt imellem. Det siges ikke hvor. Men hans Søn Gram der slægtede Faderen paa i 
Kraft og Magt har efter Folkesagnet givet Gram Herred i Sønderjylland Navn. Det 
hedder ogsaa om en mægtig og tapper Høvding »Han er ret en Gram«. Hans Sæde i 
Gram Herred er nærmere Kongeaaen end Ejderen, og han kæmper ikke mod Syd, 
hvor Tyskerne var gjort skatskyldige, men mod Øst, mod de vilde Sveer eller snarere 
mod de stridige Skaaninger, der ikke vil lægges under Gram Herred. 

Kong Gram er kommen fredeligt til Sjælland, har giftet sig med sin Plejesøster, 

Datter af sin Fosterfader Roar. Det er et Navn der stedfæstes til Roskilde. Denne 
Sjællandshøvding har fostret Grændsekongens Søn og givet ham sin Datter. Men 
hende giver Gram til sin bedste Ven Besser. Saa drager de to østerpaa, hvor Svea- 
kongens Datter Gro er lovet til en Jætte. Det er Eventyr, noget andet end at tvinge 
Tyske. Gram udstyrer sig som Jætte i Dyrehuder. Saadan møder han Gro der med 
sine Piger gaar til en Skovsø for at bade. Besser kvæder en Vise for de rædde Piger. 
Gram skyder Hammen og vinder Pigen, ja vinder hendes Elskov straks her ved den 
hellige Skovsø — der ikke skal ses som en almindelig Badestrand, men vel som det 
Sted, hvor Guder dyrkes. 

Nu tog Gram Land i Øster, for med Ret til Kvinder følger ogsaa Ret til Jord. 
Men han gaar videre, vinder mere. To Kæmper dræber han paa sin Vej. Deres døde 
Kroppe stiver han op saa de staar, han tog deres Liv og satte deres Genfærd paa Vagt 
for sig. Dermed vinder han atter Land, han skaber sine Landvætter selv. Og saa gaar 
han frem til selve Kong Sigtryg. Men Sigtryg er en Trold, der ikke kan dræbes med 
Sten, Jætten har Magt over Stenen og maa dræbes med det rødene Guld, Bronsen. 
Gram fæster da gyldent Malm til sit Kølveskaft, og for det maa Sigtryg falde. Besser 
kvæder atter en Vise derom. Tilsidst maa han kæmpe med hele Slægten og fælde Gøte- 
jarlens sejsten Brødre. Det var den fjerde Landvinding Gram gjorde i Østen. Han 
vandt over Pigen ved Søen, Kæmperne, Kongen og Jarlens Slægt. 

Da vilde Kong Skjold, der levede endnu som en Olding, give sin Søn det halve 
Rige. Det skulde vist være Øerne, for Sjællænderne rejste sig imod Grams Herre- 
dømme, men deres Fører Ring, maaske den gamle Dansætling af Ringsted, maatte 
bøje sig. Sønderjyden Gram af Gramherred, Sveernes Bane, raader for Riget. 

Han ligger stadig i Strid om Kvinder. Kongedatteren Signe tager han hos Finne- 
kongen, men Kong Svipdag i Norge tager baade Søster og Datter fra Gram og giver 
Sakserkongen den ene. Gram dræber Sakserkongen og kæmper med Svipdag, men 
her kommer Sakserne Nordmændene tilhjælp. Trængt baade fra Nord og fra Syd 
falder Kong Gram. | 

For den store Konges Skyld strækker Sagnet sig vidt over Egne som er Sagnet 
fremmede og som ejheller har dannet Rige saa tidligt som Danmark og Sverige. Naar 
Sagnet nævner Tyskland menes Strækningen syd for Ejder — og naar Sakse taler om 
Norge maa vi ofte spørge om han egentlig ikke godt kunde nøjes med Nørrejylland, 
især Vendsyssel. 

Noget af Sakses Værk har været kendt som Eventyrsagn i Norge, men det hindrer 
ikke at hvertfald en Del af disse ogsaa kan have Grund i danske og særlig jydske 
Folkesagn, som i Middelalderen er gaaet ud over hele Norden og er kommen tilbage 
til Sakse fra Norge. 

Naar Kong Gram fra Gram Herred kriger i Øst, Skaane, men falder for Fjender 
fra Vendsyssel og Holsten har vi Linjerne i et oprindeligt slesvigsk Stedsagn. 

Sakses norske Kong Svipdag fik Magten baade over Danmark og Sverige ved 
Grams Død. Dermed opfyldes en gammel Drøm om den nordiske Verdenssamling. 
Folkesagnets oprindelige Tanke er ikke dette Eventyr, men en hjemlig Rigssamling 
gennem Bygdekampe, hvor Kong Svipdag kunde sidde i Vendsyssel og udstrække sin 
Magt over Læsø til Halland. 

Hadding fulgte sin Fader Gram som Konge, og ligesom Gram havde Fostbroderen 
Besser fik Hadding Liser til Følgesvend. De to gaar imod Kurernes Høvding Loker. 
Kurland ligger langt af Led, men Kampen i Østerleden gælder Magten i Svipdags 
Rige, og da Hadding sejrer under Gulland og slaar Svipdag kan han drage hjem 
som Konge. 

Mange flere Kampe faar han. 

Maatte hans Fader Gram stride med Guldkølle mod Jætter, saa maa Hadding 
stride med baade Jætter og Guder. 

Hans første Kone var Jættepigen Hartgrepe, som havde været hans Plejemoder, 
hun var Datter af en Jætte i Sverig, hvortil hans Fosterfader Brake havde givet ham 
hen, da Svipdag raadede i Rigerne. Hartgrepe lokker ham til Elskov og følger ham 
dernæst hjemad til hans Land, men paa Vejen kommer de i Jættekamp i en Skov — 
en Grændseskov — og hun dræbes af sin egen Æt. Jætterne er ham ikke mere gode 
og han er dem ligesaa gram. I Helsingland fælder han et Havuhyre, men en Kvinde 
raader ham nu til at blote og give Bod til Guderne: sorte Okser offrer han, og nu er 
det godt. Sin anden Kone Ragnhild — den tredje Kvinde han møder — vinder han 
ved Jættekamp i Norge. Saa har han stridt med to Rigers Jættemagt. 

Den fjerde Kvinde han møder er en underlig Vætte, hun stiger en Vinterdag op 
af Arnen med frisk Grønt i sin Favn, tager ham med sig ned under Arnen og viser ham 
det Vætteland, hvor Urter gror ved Vintertide, den rige Verden, hvor Ædlinge gaar i 
Skarlagen, den Dødsens Verden hvor døde Hærmænd fører Gengangerkampe over en 
Bro. Hadding og Kvinden naaer en Mur, hun river Hovedet af en Hane, kaster den 
over Muren, og den galer derovre. Her er intet dødt i Vætteland. 

Hadding hvirvles omkring i Kamp i Alverdens Riger. Sidder han hjemme hos sin 
Kone keder han sig. De to kvæder en Vise om deres Fødelandshu, hun hylder Lan- 
det, han hylder Havet. 

Hadding er Søkonge. Maaske derfor har han Landvætterne imod sig, men Kvin- 
den er ham huld. 

I Sverigskampene gaar det saa haardt til, at Danerne maa æde Menneskekød, men 
ikke er de derfor Udyr Naar Fjenden er fældet, og Hadding fælder Svipdagsøn- 
nerne Henrik, Asmund og Uffe, saa tuer han med Ære Høj over de døde Høvdinger. 
Og da Sejren er vundet sætter han den sidste Svipdagsøn Hunding til at styre Sveriges 
Rige. . 
Gudegubben, Odin, lærer Hadding at fylke Hæren mod de troldvise Bjarmere. — 

Troldmanden Midodin vil gælde for Gud, men fældes i Fyn, hvor hans Lig fæstes 
med en Pæl gennem Kroppen, for at det ej skal gaa igen. 

Tre Aandeskarer staar om Kong Hadding: Jætter, Guder og Trolde. 

Fire Kvinder har han fulgt: Jættepigen, Kongedatteren, Offerkvinden og Vætte- 
kvinden. 

Tre Kongesønner har han fældet. 

Tre Gange har han dæmmet Oprør indenlands. 

Første Gang var det den falske Odin, der blev dræbt paa Fyn. 

Anden Gang var det Toste Jyde der rejste sig imod Kongemagten og blev slaaet. 
Dennegang Jyder og Fynboer. I Grams Tid Sjællændere. 

Tredje Gang kom Oprøret fra hans egen Slægt, hans Datter Ulvild lægger Raad 
op mod sin Fader for at faa sin Mand til Konge. 

Men Hadding vinder over sit eget Kød og Blod som over Jydeopstanden og 
Gudeoprøret. 

Stærk som han staar i Livet — mod alskens Vætter — staar han ogsaa i Døden. 

Der kom falsk Tidende til Sveakongen Hunding, at Hadding var død. Hunding 
er nu Haddings Ven, da Hadding har gjort ham til Konge og derved givet Bod for 
Faders og Brødres Drab, Sveakongen lader rede til Gravøl for Danerkongen. Men 
ved det store Gilde faldt Hunding i Ølkarret og druknede. Da Hadding hørte dette 
gav han Liv for Liv og endte Svipdagskampene med selv at offre sig. Han hængte 
sig op for sine Mænds Øjne og lod sit Liv drage til Vætteland at mødes med Hun- 
ding dær. 

Hadding og Hunding, Slikongen og Skaanekongen maa følges ad. 

fter Hadding kom hans Søn Frode, og Frode var som Hadding og Hadding som 

Skjold: efter Skjoldungeæt var de tidligt voksne, afholdne fra Vellyst og ivrige 

i Vaabenbrug. Men Frode havde i Førstningen saa ringe Held med sig at han ikke 
ævnede at give sine Hærmænd deres Løn. 

Saa kom der en Mand og mældte, at paa Øen hvor han var fra, var der Skatte 
at faa, men en Lindorm rugede over dem i Bjærget, hvor den snoede Krop og Hale 
i Kredse og Bugter og spyede Edder mod hvem der kom den nær. 

Men Frode klædte sig i Oksehud — som Gram da han gik i Jættekamp, og Frode 
finder Ormens saarbare Sted, paa Bugen, hvor Skællene ikke dækker helt. Ene Mand 
vog han Ormen, hæver Skatten og faar Magt til at ruste en Flaade paany. 

Store Skatte findes ikke paa de smaa Øer. Lindormeøen er den største Danerø, 
Sjælland, hvor Lindormen er talrigest i Sagn. 

Med den Kamp vinder Slikongen Lejresæde. 

Han gaar i Østersøkrige med sin nye Flaade, kemper med Kurer, Russer, Ester, 
tillands og tilsøs. Ikke som Faderen havde han Strid med Aander eller Hjælp af 
Aander. Hele hans Færd er kun Mandskløgt, og al hans Kamp er Krigslist. 

Han giftede sig med Hanvans Datter i Østerleden og gik saa i Tog vesterpaa, 
kæmpede med Friser og Britter, sejrer allevegne kun ved sin Kløgt. Opad Rhinen 
førte han sin Flaade, ikke for Kamp men blot for at vise sin Vælde. Tyskland er 
tvunget, skatskyldig. For anden Gang. 

Da han kom hjem var han Gæst hos en Mand der hed Skate — forked Navnet 
paa en tysk Jarl. Her æskes Kongen til Tvekamp af Bygdekæmper, først af Hun- 
ding, dernæst af Haakon. Dem fælder han. — Folkesagnet stedfæster Hunding i 
Hundinge ved København og Haagen ved Frederiksund, men om det er dem der har 
kæmpet mod Kongen i Lejre, ved ingen. 

I hans Gaard er to Trælle utro, de kastes i Havet. 

I hans Slægt har han Kiv med sine to Søstre. Naar Frode har tvunget Tyskland 
og Røvere indenlands, maa han til at stride for Husfred hjemme. Hans Søstre vil 
ogsaa raade over Land. 

Der er Ulvild, som stod sin Far efter Livet, da hun var gift med Gudorm, nu 

er hun gift med Ubbe og sætter sin Mand op mod sin Broder, for hun vil raade i 
Danmark. Frode tager Ubbe fra hende og giver hende til Skotte i Skotland, han 
er en tro Høvding dér hjælper Frode i Bretlandstoget. Da skænkede Ulvild sin Bro- 
der en Sejrsærk som Jærn ej kan bide paa. Og i den Kjortel kvaltes Frode, mens 
han kæmpede med sin anden Søster i Sverig. Svanhild hed hun. 

Svanhild har sin egen Historie, og med den maa vi gaa langt tilbage. 

Kong Svipdag i Norge røvede engang Kong Grams Søster og Datter. Svipdag 
giver Søsteren til Sakserkongen, og om hende høres ikke mere — hvad der gaar søn- 
derpaa er borte, men Datteren tager han til Dronning. Efter denne Skjoldungkvinde 
følger en ny Slægtslinje, hun bliver Moder til Svipdagsønnerne, hun drager ogsaa sin 
Broder Gudorm over til sig, men hendes Broder Hadding kæmper imod Svipdagslin- 
jen indtil han bliver Ven med den sidste af Sønnerne Hunding. De døde ved hinan- 
dens Grave. 

Hunding havde to Sønner, Regner og Thorald, der led ilde i Hjemmet. Deres 
onde Stedmoder sendte dem i Ødemarken som Hyrder. Da denne onde Tidende 
spurgtes, vilde Frodes Søster Svanhild drage til Sverige for at redde sine Frænder og 
frelse den kvindelige Skjoldunglinje fra Fald. 

Det er et stolt Sagn om hvorledes hun møder de to kuede Drenge ved Nattetide 


i den vilde Mark, hvor Uvætter danser paa viede Vange. Hun taler dem til i et gam-. 


melt Kvad. Men Brødrene vil i deres Trællegærning ikke være ved at de er af Konge- 
æt. Hun ser det af deres Blik, de er Ædlinge. Da viser hun sig for ung Regner i 
sit Legems lyse Skær, hun drager ham til sig i Elskov og rækker ham Værge og kæm- 
per ved hans Side mod Uvætterne. 

Dengang Dagen gryer ligger Heksekroppe strøet paa Marken — og iblandt dem 
ses Kongesønnernes onde Stedmoder. 

En haard Brudenat, men Svanhild gør derefter Regner til Konge af Sverige. 

Hun havde Magten til det, fordi de havde overvundet den Hær af Aander der 
værgede Grændsen. De viede Vange, hvor Hekse træder i Ringdans er Grændsemar- 
kerne — her imellem Skaane og Sveariget. 

Men dette sker, mens Frode kæmper i fjærne Riger. Da han kommer hjem har 
hans Søster Ulvild sat sin Mand, Ubbe, til Konge i Danmark, og hans Søster Svan- 
hild har sat sin Mand til Konge i Sverige (Skaane?). Det er Skjoldungkvinder, de 
vil til Magt. 

Frode gaar imod begge, vinder let over Ubbe. Overfor Svanhild gaar det ikke 
saa let. For første Gang lykkes hans Krigslist ikke, Svanhild er vaagen, hun opda- 
ger at han vil bore hendes Flaade isænk en Nat. 

Da beder Svanhild saa mindelig sin Broder om Fred og Helg for sin Husbond. 
Frode er ikke haard, han giver sig — men han er hellerikke tryg og tror ikke længe 
paa Regners gode Vilje til at være hans Maag og Jarl. Saa ypper Frode atter Strid 

med Søster Svanhild — og falder i Kampen, ikke for Jærn, men kvalt i Søster Ul- 
vilds Kjortel. 

Dermed er Ulvild hævnet og borte — Svanhild sejrer, og hun bliver ved Regner 
Stammoder til den Skjoldunglinje, der arver Riget efter Rolf Krake. 

Skjoldungætten — Kvinder saavel som Mænd — hungrer efter Land og Rige. 
Deres Attraa kan kun stilnes ved Riget, det hele. 

— Haldan, Ro og Skate var Frodes Sønner, vilde efter Land. Haldan dræbte 
sine Brødre. Havde de maaske allerede da delt Riget mellem sig: Skate sønderpaa, 
Ro i Lejre og Haldan østen Sundet. Nu var det Haldan der tog det hele og levede 
vel med det alle sine Levedage til han blev en gammel Mand. 

Ro og Helge var hans Sønner. Godt at de var kun to, saa kunde de dele Riget 
som det alene bør deles, efter gammel Sæd, at den ene blev Søkonge og den anden 
Landkonge. Ro var liden af Vækst, han blev siddende hjemme, Helge var kæmpehøj, 
han gik ombord, og der kendtes ikke den Vig af Danmarks vide Kyster, hvor ej han 
var Herre. 

Ro byggede i Mag en Stad op, det var ved Roes Kilde, Roskilde. 

Helge sejrede over Sakserkongen og fik Kendingsnavn Helge Hundingsbane. Der- 
næst jog han Sakserne ud af Jylland, hvor de var trængt ind, som det var deres Skik 
at snige sig ind over Ejder. Som den store Slikonge, Værnekongen, Søkongen, satte 
Helge Hundingsbane nu tre Jarler til Værn om Jylland. Ler hed den ene, han er 
Læsøjætten og Vendsysseljarlen. Eir hed den anden og hører Ejderen til. Eske var 
den tredje og maa have raadet midt imellem de to. Disse Jarler sættes ved Lande- 
grændser, om de skal regnes til Mytologien eller Sagnhistorien kan være ligegyldigt, 
for de gælder alligevel det samme: Folkeværnet paa Grændserne, Folkets psykologi- 
ske Linjer, udtrykt ved Jætter, Ler og Eir og Eske. 

Saa træder Kong Helge frem som Lovgiver, han er den anden Lovgiverkonge. 
Skjold den første, men som Sømand gør han ej mange Ord, han byder blot een Lov. 
Der var ikke Brug for flere, hvor han stod: I Saksland, sagde Kong Helge, sones 
Drab paa Træl og fribaaren med lige Bøder, thi alle Tyske er Trælle. 

Siden giver han endnu en Lov. Da Regners og Svanhilds Søn Hødbrod efter store 
Sejre i Østerled, brød ind og dræbte Ro, hævnede Helge sin Broder og slog Hødbrod, 
tog deraf Navnet Hødbrodsbane. Gav saa den Lov at Svenske, Hødbrods Folk, efter 
det svigefulde Drab paa Lejrekongen ikke mere havde Ret til at kræve Bod for Drab. 
De skal ikke være Trælle som Tyske, de skal blot være uselvstændige, Fledføringe i 
Dankongens Vælde. 

Efter Hødbrods Død, og da Kong Regner af Sverig døde, sørgede Dronning 
Svanhild sig ihjæl. Det synes en Skik i den Kongeæt, at Kvinden ikke kan leve uden 
at være gift til Land. Regners Farmoder, Asmunds Dronning Gunild dræbte sig da 

hendes Konge faldt. Haddings og Hundings Død ved hinandens Gravøl tyder paa 
samme Selvmordstro. 

Det er Hævntroens Højde at tage sit eget Liv som Bod. 

Men den største Hævn blev taget over Helten Helge Hundings- og Hødbrodsbane. 

Han havde engang, da han laa under Thorø favnet Jomfru Thora imod hendes 
Vilje. Mange Aar efter da han atter lagde ind under Øen, hævnede Thora sig ved at 
lægge ham hans egen og hendes Datter Yrsa i Favn. Da han siden fik at vide, at han 
havde øvet Blodskam blev han led ved sit Land og al sin Daad, han drog østerud for 
at finde Døden. 

Det er atter en Selvoffring, men ikke udfra Kristendommens Syn paa Blodskam. 
Helge følger sin Broder Kong Ro, drager ud paa de viede Vange at dø, thi Land- 
konge, Eneherre, kan han ikke være. Men først sætter han sin Blodskamssøn Rolf i 
trygt Værn bag Lejreborgens Mure. Ligesom Hødbrodsønnerne Adils og Høder er sat 
i Pleje hos Gevar (vist en jydsk Jarl). 

Ro er dræbt og hævnet, Hødbrod faldet, Helge draget af Lande, men Skjoldunger- 
nes to Ætlinger, Rolf og Adils er i god Pleje til nye Kampe. 

— Den store Kong Rolf stiger nu som en ret Skjoldung, høj og dydig, krigersk og 
ærekær frem i Lejresædet, der vist er grundlagt af hans Oldefar Kong Frode, som 
vog den sjællandske Lindorm. 

Rolf er Søn af sin Søster, Yrsa, Thoras og Helges Datter. Hans Tipoldefar Had- 
ding giftede sig med sin Jætteamme og hans Tiptipoldefar Gram tog sin Diesøster 
til Kone. ; 

Dette er Kongeættens lønlige Ophav med Spor af særegen Kønstro i Skjold- 
ungestammen, hvor Kvinderne særlig i Lejrekreden har en sælsom Magt, og de er al- 
tid paa den Side, hvor der er Land at vinde. 

Nu er Rolfs Søstermoder Yrsa bleven gift med Regners og Svanvits Sønnesøn 
Adils Hødbrodsøn, som ikke er kendt fuldmægtig, thi han er i Sverig skatskyldig til 
Rolf. Yrsa vilde hellere trone i Lejre, hun indbyder lønligt sin Søn for at følge med 
ham tilbage og svige sin Mand Underkongen for at være hvor Kongen er. Men hun 
skjuler det ved at opægge Adils til Oprør mod Rolf. i 

Da Rolf træder ind i Adils Hal kender hun ham ikke — eller hun lader som hun 
ikke kender ham, rejser sig ikke for at byde ham Mad, nægter at bøde hans flæn- 
gede Kofte. Rolf taler da Ord om, at det er svært at finde Ven, naar Moder nægter 
Sønnen Mad og Søster ej vil sy for Broder. Fru Yrsa vover sig ved Maaltidet hen 
paa Bænken hos Rolf, men hun har god Grund til at være varsom, Adils synes straks 
det er usømmeligt at Søster sidder hos Broder. Rolf svarer igen, at det er kun ret, 
naar Moder er kærlig mod Søn. Han dølger ikke Blodskammen. 

Saaledes leger de med Ordspil, hvis skjulte Mening vist er den, at Rolf vil 

gøre sin Søster og sin Moder til sin Brud og favne de tre i ett Favntag — til Skjold- 
ungættens Død. 

Rolf legede med Ild i Adils Hal, viste sin Haardhed og Sjælsro ved at sætte sig 
lige op til det sviende Baal og lovsynge Taalmodets Styrke som den højeste Kæmpe- 
dyd, altimens Sindet i ham blusser vildere end Baalet. ; 

Som han sidder dær og svides af Luerne der svøber sig i Kreds om ham, hjælpes 
han af en Kvinde, idet en Tærne lader Øllet løbe af en Tønde hen i Baalet saa Ilden 
dæmpes. Af Kvindesind kendte hun hans Vaande. 

Rolf nævner Taalmod som højeste Dyd. Den gærrige Adils nævner Gavmildhed — 
egentlig begge hvad.de har mindst af. Men de mander sig op overfor hinanden — 
Danske og Svenske: Rolf ved Ilden og Adils ved at give store Gaver. 

I tre Dage holdt de Gilde. Saa flyede Yrsa med Rolf og med Resten af Adils 
Skatte. Adils satte efter dem. Men Yrsa strør Guldet, og han maa tøve for at samle 
det op, særlig den store Guldkæde han havde givet Rolf. Adils bøjede sig — og Rolf 
haanede den Mand der bøjer sig og samler sine egne Gaver op. 

Rolf og Yrsa gik i Skibene og drog til Lejre. 

— Siden hører vi intet om Yrsa og intet om at Rolf som andre Dankonger fæster 
Brud. Her maa Slægtslinjen ende, og hele Rolfs Saga er et Kvad over dette Endeligt. 

— Kong Rolf sidder nu i Lejre, mægtig, gavmild og rig. Der er intet om, at han 
vinder sit Guld paa Vikingetog som andre. Der maa være noget af Frodes Lindorm- 
skatte tilbage, men nu maa de strøes ud som Adils Guld, og Rolf giver gladeligt til 
sine Kæmper der flokkes om ham. 

Han er den store Husbond. 

Til ham droges de bedste Kæmper: Bjarke, Hjalte og Vigge. 

Der er Gilde i Lejregaard. Rolf gifter sin Søster Rut til Agner Ingeldsøn. Kæm- 
perne kastede med Knogler i Leg, og Bjarke slog en Mand ihjæl med en Knogle. 
For dette Helgbrud ved Gildet gik Brudgommen i Strid med Bjarke, dræbtes, og 
Gildet ender med at Bjarke faar Bruden som redelig Sejrsløn. 

Der er Gilde i Lejre. Bjarke lod den unge Hjalte drikke Bjørneblod og blive 
kæmpestærk. Imellem gode Lag slog de ogsaa Adils ihjæl, og Hjardvar blev Jarl i 
hans Sted, fik ogsaa Rolfs Søster til Ægte. Hun hed Skuld. Mere Gilde. — Men 
Kongedøttres Jarledømme i Øst gav gærne Uheld som siden Kongesønners Hertug- 
dømme i Syd. ' 

Stadig sidder Rolf i Lejregaard og fejrer Gilde med sine Folk. 

En Dag kom en ung Bondesøn ind for at skue Kongen, og han glemte helt hvor 
han var, Drengen, da han stod og glanede mod Højsædet og lod Munden løbe om, 
hvad det vel var for en Krake, den Rolf. En Krake er en Træstamme med halv- 
stynede Grene, et Slags Stigetræ. : 

Men Bondedrengen tænker maaske ogsaa paa Majstangen, hvor der hænges Kranse 

og Løv ved Midsommergildet. Hvad er den høje Konge for et kønt Midsommertræ 
eller' Majstang? 

Rolf frydede sig lønligt ved den Tale. Vel er han det høje Træ, hvorom Gildet 
staar. Navnet er ret: Rolf Krake. Saa fik Vigge en Guldring paa sin Arm. Nu 
hævede han denne Arm og skjulte den anden, spillede Gildenarrens Rolle, og fik en 
Ring til. Da er Alvoren naaet. Vigge lover sit Liv til Kong Krake, vier sig til Kon- 
gehævn. 

Endnu er der kun Gildegammen i Lejre. 

Der fejres især stort Gilde den Dag Underkongen Hjardvar i Skaane, gift med 
Rolfs Søster Skuld kommer sejlende med Skat til Dankongen. Men Skuld kender som 
de andre Skjoldungkvinder kun Vellyst i Kongemagt, og hun ægger sin Mand til 
Svig mod Rolf, for hun vil favnes af en Dankonge — og det skal Hjartvar blive. 

Han havde Krigere skjult ombord. Om Natten brød de Gildefreden og faldt over 
Lejres sovende Kæmper. 

Kampbulderet stiger over Kongeborgen. 

Det hørtes ude i Landsbyen, hvor en af Rolfs ypperste Kæmper, Hjalte, sov 
hos sin Frille. Han river sig løs af hendes Favn og vil afsted. - 

Saa spurgte hun spotsk, hvor gammel en Mand hun vel skal tage, hvis Hjalte fal- 
der. Det er den hvasseste tyetungede Haan, hun finder ham lidet fyrig og ungdoms- 
frisk og alligevel for ivrig i Sind. Hvor gammel skal han være for at kunne blive 
paa Lejet, Galningen? 

Han svarede paa hendes Haan ved at hugge Næsen af hende — han skæmmede 
hende, saa hun ikke skulde spørge om nogen anden Mand — han skændselmærker 
hende til at følge sig som Frilletræl i Døden, inden han iler i Kamp. 

Hjalte hugger ind og driver Fjenden tilbage, gaar frem til han naar Bjarkes Stue. 
Der laa den Kæmpe endnu og sov. Hvor kunde han sove i Kampbulderet. Jo, han 
sov hos Skulds Søster Rut, dvalebundet i Kvindesvig —? 

Hjalte puster ud og slynger et Kvad imod ham: Vaagn op Bjarke fra din Kvinde 
til din Konge..... 

Bjarke vaagner halvt, kan ikke tvinge sig op, byder kun sin Smaadreng at tænde 
Ilden. 

. .… Rejs dig Rut, kvæder Hjalte. Lad se dit gule Haar. Det gælder Liv og 
Død, at du kommer, at du lader Bjarke fri — 

Kampen drøner, Lejrekæmperne fældes, Hjalte strider haardeligt. Atter et Pust: 
for tredje Gang kalder han Bjarke. 

Er du tvunget af Søvnruner, Bjarke? 

Nej, nu vil Bjarke komme. Han faar Mæle og kvæder en Sang om sin Livsfærd, 
før han skal falde. 

Født paa en liden Holm blev jeg Ejer af tolv Bols Jord ved Rolfs gavmilde 

Haand, synger han-— og det skal fuldt lønnes nu. Men da skal det være uden 
Brynje, dødsviet, blottet til Hel. 

Han kæmpede mens han kvad sin Dødssang, tilsidst hævet over Dynger af Lig, 
raaber han ud, at han vil skue Dødsguden Odin. 

Da stiger Rut først frem, skæbnevidende løfter hun sin Arm og lader ham se ind 
under hendes bøjede Albue. Der ser han i et Tryllesyn Sejrsguden, der ikke gav 
Rolf Sejr. 

— Bjarke vil dræbe Krigsguden — men nu falder Rolfs Kæmper alle. 

Det var Skuld der øvede Udaaden, det var Rut der viste Skæbnen under sin Arm. 
Skjoldungkvinder, som kan gøre Mænd galne eller lade dem sove Dødssøvn i deres 
Favn. 

. Rolf Krake er fældet. Det stolte Majstang er fældet. Det er det sidste der 
sker, at de sidste Lejrekæmper flokkes om Liget og udvælger sig Stedet her at segne: 
Bjarke ved Krakens Hoved, Hjalte ved hans Fødder. 

— Åtter bydes der til Gilde paa Lejreborg, men det er Fjenden der byder. 
Hjartvar vil fejre Sejren. 

Da kommer Vigge atter vankende ind for Lejresædet. Den sidstlevende af Rolfs 
Mænd. Hjartvar bød ham Sværd at sværge Ed til den nye Herre. Men da Vigge 
fik Værget i Hænde foer det fluks i Hjartvars Bryst. — Gildet blev Gravøl, saavel 
for Sveer som Daner. 

De høvdingløse Fjender fældes af Sjællands Almue, der flokkes om Lejre, selv 
høvdingløse. Men paa lige Fod bliver de hjemboende de stærkeste. 

Hvem skal de nu kaare til Konge. 

Skjoldungætten, den folkegroede Høvdingæt, er uddød paa Mandssiden med sit 
sidste Skud: Gildehøvdingen Rolf, og Ættens Dødssang er sunget i Bjarkemaalets mæg- 
tige Kvad om kongetro Mænd — og landsødende Kvinder. Hver er de tre der ken- 
des: Bjarke, Hjalte og Vigge — Frillen, den kaade og spotske sjællandske Bondetøs 
og den søvngængerlige skæbnetunge Rut og hendes Søster Kampmoderen Skuld. Ved 
dem er Kampen ført tilende. 

Bjarke er fattig født paa en lille Ø, men Husbonden har givet ham tolv Bol Jord 
at raade. Husbonden har givet Hjalte Guld og Vigge Ringe, han har gjort Lejre til 
deres Hjemstavnsborg — og deres Dødskvad Bjarkemaalet er et stort Hjemstavnsdigt. 
De tre Kæmper kan gælde Daneriget. 

Vigge er Sjællands Søn, lunerig og tro, han er Vætten, der giver Navn — ikke 
Folkets Navn, det er forud givet, men Kongens, det er det samme — og han er den 
som bliver tilsidst. Den sidste i Kampen var gærne Sjællænderen — oftest ogsaa den 
første. 

Hjalte er den guldglade Kæmpe efter Kong Grams Tegning og fostret til Styrke 
med Bjørnens Blod i Billedet af Kong Skjold der bandt Bjørnen ved sit Bælte. Hans 

ildende Kamphu, hans stærke Opraab er Grændselandsrøsten, han er den sydlige Da- 
ner af Angels Land. 

Men Bjarke er en Forgænger for den store Danerkæmpe der kommer østfra: 
Starkad, tung og gram, Skjald af et eget mørkt dybtaandende Sindelag, kamprede 
og tro i Lejreætten. 

I den hørte de tre Kvindesind hjemme, og om den stod og faldt de tre Mands- 
sind i Bjarkemaal. 

Det var Rigens Majstang, Rolf Krake. 

III. 


fter Rolfs Død kommer der hos Sakse en underlig Tid hvor Guder og Mennesker 

strides lig Kong Haddings Dage. 

Bjarkemaalet maa rinde ud i en saadan Gudestrid. Rolf selv var en Husbondgud- 
dom, og han følges paa Sjælland af Guden Balder. Men Manden der tager Magten i 
Riget er Høder, Hødbrods Søn, af Skjoldungættens Kvindelinje. Han er fostret af 
Gevar, hvis Land ligger nær Grændsen, og ligesom andre Skjoldunger, Hadding, 
Gram, Rolf, elskede Høder sin Plejesøster, Gevars Datter Nanna. Men denne Pige 
elskedes ogsaa af Guden Balder, han havde set Nanna i Bad, set hendes Legem 
lyse som Skjoldungmøen Svanhilds Legem lyste for Regner paa de viede Vange. 
Guden tvinges af den haardeste Attraa der er til: Guders Attraa til Mennesker. 
Nanna skyer ham, hun elsker Høder der er ret en Skjoldung, stor og dydig og 
vaabendjærv, dertil kommer nu et nyt Træk, at han ogsaa er kyndig i Tonekunst, han 
er Lurblæser eller saa for at kunne tage Kampen op med Guden selv. Gevar vilde 
gærne give Høder sin Datter, men turde ikke ret vel, for han laa i Grændsekamp 
med Kong Gelder af Saksen, da Balder kom med en Hær og bejlede til Nanna. Ge- 
var vil nødig have Kamp med Guderne ogsaa, men Kampen kommer. Den staar til- 
søs. Høder er sammen med sin Ven Nordmanden Kong Helge af Haalogaland imod 
hele Gudeskaren og dertil Sakslandskongen. Men Høder havde faaet en Sejersærk af 
nogle Elvemøer, saa han var usaarlig, og han fik da Held til at hugge Skaftet af 
Thors Hammer. Saa flyede Gudehæren. Sakslandskongen falder, og der sker det sær- 
synte som ellers ikke er Skik overfor Tyskere, at Høder giver Gelder en sømmelig 
Gravfærd og brænder hans Lig paa Baal. Det kan tydes saa, at Gelder ikke er Saks- 
landskonge, men Næssekonge i Gelting, Angel. 

Høder kunde nu drage hjem til Gevars Land, tage Nanna i Favn, blive æret som 
Sejrherre, mens Folket spottede Balder, den største Nar, den uheldige Guddom. 

— Da Sveerne atter drager til Lejre med Skat — de har intet vundet ved Rolfs 
Fald — er Høder en Folkehelt og æres som Kongeætling, men Balder er hjemme i 
Lejre, han kommer og slaar Høder i et Landslag, det var ved Baldersbrønde, som 
fik Navn af en Brønd Balder lod grave til sine Krigere, da de savnede Drikke efter 
Kampen. 

Høder maa fly til Gevars Land. Men Guderne tog Jarledømme i Sverig, hvor Frø 
blev Gudejarlen. Det var ham der indførte Menneskeoffring, fordi Guderne tørster 
efter Menneskeblod. Balder tørstede især, og Baldersbrønde læskede ikke hans Tørst, 
han pintes af Drømme om Nannas lyse Legem. Tilsidst mattede Traaen ham saa 
svært, at han ikke mægtede at vandre, men lod sig føre i en Vogn. Kanske open 
fordi han var en Gud, skulde han age. 

Dette gik for sig, før Rolfs Fald. Kæmperne bar Navn af Konger, men var ikke 
Rigskonger. Siden blev Kampen en anden, da gjaldt den mere end dem selv, den 
stod om Riget. 

Høder har Arveret som Skjoldung, efter sin Farmor Svanhild. Efter Rolfs Død 
drager han til Isøre Ting ved Issefjord og hyldes af Danerne. Snart efter dør hans 
Broder Adils i Sverig, og Høder arver hans Rige med. 

Adils fik en Død som der var Minde om før i Ætten, han drak sig ihjæl ved le 
øllet over Kong Rolf, ligesom sin Oldefar Hunding paa lignende Vis kom af Dage 
ved Gravøl over Hadding. Det var en underlig Skæbne, de skulde have, men det 
førte til at Rigerne samledes. Kanhænde det var gammel Sæd, at Riget samledes ved 
at Smaakonger offredes. 

Høder lagde Sveariget eller snarere Skaaneland til Danmark. Men Balder drog 
med en Flaade til Sjælland. Og han hyldes ogsaa af Danerne som deres Konge. Saa 
har de to Konger. Det kunde være godt om Høder var blevet ved med at være Sø- 
konge og Værnehøvding i Landet ved Slien, hos Gevar — men baade Høder og Bal- 
der vilde have Lejresæde. De kæmper igen, og det endte med at Høder maatte fly. 
Han tyer da over til den By som bærer hans Navn Højer, ved Tønder, Byen mel- 
lem Friser og Daner, hvor Kong Gevars Land vel har været. 

Balder faar Hjælp af Guder, men Høder blev hjulpet af Ellefruer, de der laver 
Gudekosten, hvori Orme drypper det evige Livs Edder. Ellefruerne lod Høder smage, 
og derefter fik han Ram paa Guden, dræbte Balder og jordede ham sømmeligt i en 
Høj, Baldershøj ved Tune, nær Baldersbrønde — men Hævnen følger, Gudernes Hævn 
over Høder. Den kommer ad sære Omveje. 

— Odin voldtog — i Gudebrynde som Balders — en russisk Kongedatter Rind. 
Deres Søn Bo hævnede Balder, fældede Høder og faldt selv. Men før Høder døde 
havde han faaet sine Mænd til at hylde sin Søn Rørik. Høder og Bo hviler efter Sag- 
net i Kongshøj og Boshøj i Sabro Herred. 

Skjoldungstammens Kvindelinje fæstnes paa Lejresædet gennem Kampe med Gu- 
der om Riget, og denne store Kamp om Rigets Samling staar mellem Østsjælland, Bal- 
dersbrønde og Vestslesvig, Højer. 

Rørik sidder i Lejre, men endnu ikke mer fast end, at de tvungne Folk kan nægte 
at yde ham Skat. Kurer, Sveer og Vender falder fra og nægter at skylde Danerne 
noget. 

Saa stævner Rørik Flaaden til Kamp og kalder paa Folket med djærve Ord om 

Fædrenes Daad. 

Det er det første Venderslag der nævnes. 

Danernes Flaade laa overfor Vendernes i en smal Fjord — det kan vel være Sli 
eller Ejder. Rørik lod sine Skibe slæbe ud paa det yderste af Fjorden, lokkede 
derved en Del af Venderhæren til Kamp og slog Fjenden. Men dernæst kom den øv- 
rige Venderflaade, og en Venderkæmpe æskede Danerne til Tvekamp. Han var saa 
stor og mægtig, at ingen ret vel turde vove sig i Lav med ham. Kong Rørik havde 
en meget kunstfærdig Guldarmring af seks slyngede Ringe, som han lovede ud til 
den der slog Venderkæmpen. Og en af Danerne mældte sig, men først siger han: 
Hvad skal jeg ha hvis jeg taber i Kampen? 

Han krævede ikke Løn forud, men vilde sikres bagefter. Saa gik han mod Ven- 
derkæmpen og faldt. 

Næste Dag stod Venderen der igen og haanede Danerne. 

Der var en der hed Ubbe, han skæmtede med Kongen selv, ligesom Vigge gjorde 
med Rolf. 

Hvor kan jeg stole paa at jeg faar Guldet, Konge, før jeg har det ihænde! sa 
han. 

Kongen kastede da Ringen over til ham, saa brat at Guldringen faldt i Van- 
det. Lønnen var tabt. Men Ubbe viste, at det var ikke Løn han agtede paa, han gik 
alligevel mod Kæmpen og slog ham og satte ogsaa selv Livet til. 

Navn fik Kongen deraf, han kaldtes siden Rørik Slyngebaand til Minde om en 
tapper Krigers Skæmt i Nødstid, da to gode Mænd vovede Livet for alles Ære. 

Den første var lig en Jyde, den anden en Sjællænder, den første mente som saa: 
A vil itt ha mi Løn før a har gjor mi Arbej, men saa vil a og ha den ihvordan det 
gaar. Tinge nøve og betål rele, det er det bæjst. — Den anden svarer og siger: Jeg 
ved hvad je hår, je ved . . . (bander han) itte hvad jeg faar. 

Men ingen af dem sik i i Døden for Guldets Skyld. 

Og Venderne maatte bøje sig for deres Vilje, for Danevælde. 

— Saa sad Rørik Slyngebaand støt som Lejrekonge, han tabte kun Guldet, men 
hævdede Æren. I Jylland havde han Gervendel som Jarl, og efter ham blev hans 
Sønner Jarler. De hed Ørvendel og Fenge. Ørvendel var Søkongen, han fejdede med 
Vikinger. Engang mødtes han med Kong Koller af Norge paa en Ø, hvor Vikinger 
gærne holdt til, det var vist Samsø, en dejlig skovlun Ø. Men strides skulde de her. 

Derfor gjorde de ogsaa en ren Aftale, at den der sejrede skulde jorde den der 
faldt eller yde den lemlæstede ti Mark Bøde. De holdt redeligt Ting og gav Love 
paa Vikingestævnet. Ørvendel vog Koller og bagefter hans Søster Skjoldmøen Sæle, 
vandt meget Guld og sendte altid det bedste til Rigskongen Rørik, saaledes at Lejre 

blev rigt igen. For der havde Riget sin Magt. Og Rørik gav Jydekongen sin Søster 
Gerud til Kone. De fik Sønnen Amlet — Prins Hamlet. 

Men Ørvendels Broder Fenge stod ikke saa venligt til Lejrekongen og ejheller 
til sin Broder. Det endte med at Fenge dræbte sin Broder, tog hans Arvedel og tog 
hans Kone. Sønnen Amlet fulgte med. 

Fenge eller Fegge boede efter vore Folkesagn nord i Jylland. Feggesund mel- 
lem Mors og Thy skal være kaldet efter ham. Her er ogsaa Fegges Klit og Fegges 
Grav og Horhøj hvor »Horvendel« er jordet. Et gammelt Voldsted paa Nordspid- 
sen af Mors hedder Fegges Borg. 

Ørvendel, Søkongen, Landværgen, Sønnen af Gervendel har da vist boet i Gevars 
Land, Slesvig og derfor haft mere Samhold med Lejrekongen end Nørrejyden Fegge. 

Men nu var der kun en Jarl i hele Jylland, Fegge paa Mors. Her gik Ørvendels 
Søn, Amlet i sin Faders Banemands Gaard og frygtede Døden. Han maatte te sig 
saa tosset at Fenge kunde tro, han var uden Vid og aldrig kunde faa Sinde om at 
hævde Arveret til Land efter sin Fader. 

Fenge tvivler alligevel paa, at Drengen er saa tovlig som han lader. Er der blot 
saameget Vid i ham, at han kan kende sig voksen, kan han blive farlig, tænker Fenge 
og sender Drengen ene ud med en ung Pige i Marken, for at se om han fristes af 
hende. Men Amlet er klog, han tosser saalangt af Vej med Pigen, at han kommer 
bort fra Kongens Lurere, og saa tager han hende i Favn. Hun lover ham at tie med 
det. For hun er hans Fostersøster. 

Det er jo gammel Kongesæd at tage sin Fostersøster i Favn. Det gjorde Kong 
Gram, Hadding, Høder. 

Andet er der ejheller der minder om Kongeæt hos Amlet. Han er ellers kun en 
snild og heldig Eventyrer, der altid kan redde sig selv, men ikke andre. Han er 
stærk i sin ensomme Hævntrang mod Fenge, ligefra han som Dreng skærer Trækroge 
for at fange Kongen med dem, og til han som Mand bruger Trækrogene i sin Hævn. 
Men et Folkefællig magter han ikke at raade. — I England hvor han sendes over 
af Fenge forat blive borte, oplever han det utroligste som vore Amerikarejsende siden 
— han faar to Koner og meget Guld, kommer hjem, indebrænder Fenge og hans 
Mænd, mens de sover, snører Væggenes Tjæld over dem med sine Trækroge, som han 
har fra Drengeaarene, hævner saa grumt som den. ensomme kan det — sprede Li- 
genes Aske, træder paa den, udsletter og forbander. 

Men en Konge tuer Høj over sin faldne Fjende. 

Intet af hvad Amlet øver gælder Riget, Amlet gælder kun Amlet selv, hans Saga 
er vittig og vidspurgt, men den er ikke Danmarkshistorie — og Hamlet er ikke Dan- 
mark. 

Han søger at danne Rige og sætter sig imod Lejrekongen, hans Søskendebarn 
Viglek. Kampen stod først med Fjaller Skaanejarl, der vist har siddet som Ejder- 

vogter paa Amlets Fædrejord. Amlet faar Magt til at jage Skaanejarlen fra Slilan- 
det, og Fjaller tyer til Undensakre, ingen ved hvor det er. Men Viglek rejser baade 
Sjællands og Skaanes Hære mod den hjemvendte Amerikaner, der tror at han kan 
komme og jage Fjaller bort. Fjaller sad som Landeværner, mens Amlet strøg om i 
England. Saa faar de Bugt med den vilde Jyde, de fælder ham øst for Randers. Der 
ligger Ammelhede og Ammelhøj. Det er som det skal være, at Viglek rejste Høj over 
Amlet. Historisk er dette vel ikke, men det er Amlet ejheller, han er et stærkt Jyde- 


Vermunds Søn Uffe den spage faar Slijarlen Frovins Datter tilægte, fordi Ver- 
mund synes at Sønnen trænger til en god og tapper Svigerfader. Uffe var en under- 
lig stor, tung» drøvelig Karl, faamælt og lad, kun lidt skikket til at staa for Styret 
alene. 

Det traf saa uheldigt, at Frovin faldt i Kamp mod Kong Adisl af Sverig» der hær- 
gede Slesvig. Men Uffe rørte sig ikke for at hævne sin Hustrus Far. Vermund satte 
Frovins to Sønner, Kæte og Vig til Jarler i Faderens Sted — ligesom hans Farfar 
Rørik havde gjort, da han gav Jarledømmet til Ørvendel og Fenge efter Gervendel. 

Adisl, som mente at han havde vundet Landet, kom igen med en stor Hær til Sles- 
vig. Vermund var dengang paa sin Kongerejse rundt i Landet, naaet til Jelling, 08 
der mødte en af Sønderjyderne, Folke, med Bud om Krigen. 

Nu er Striden forhaand, og Sejren ivente, sa Folke. Det er en stor Lykke for dig, 
Vermund, at du kan faa Lov til at hjælpe os. 

Saadan talte Sønderjyden dengang — 28 senere ligesaadan. 

Det er godt! svarede Vermund. Du kommer som en Karl. Sæt Dig hen ved Bor- 
det og faa nogen Mad. For uden Mad duer det ingenting. 

Paa det Lav: Folke havde ikke Tid til at faa Mad. 

Saa engang at drikke! sa Vermund. 

Da Folke tog Kruset, bød Kongen at han kunde gærne ta det med sig, Så2 havde 
han ikke nødig at drikke af den hule Haand, naar han drog hjemad. 

Vermund talte saa jævnt og skæmtsomt af gavmildt Sind, som Sønderjyden vil 
høre sin Konge, 08 Folke gav Kongen det Løfte igen, at før skulde han drikke sit 
eget Blod af det Krus, end han skulde fly i den Strid der nu stod for. 

Det var stærke Ord, men ikke større end Folke kunde følge dem. For saadan er 
Sønderjyderne. i 

Næste Gang Vermund saa ham — det var efter det store Slag, hvor Svenskerne 
maatte fly, og Folke havde været med til at jage dem — da sad han mødig 08 saaret 
og drak sit eget Blod udaf Kongens gyldne Skaal. 

Det er godt, så Vermund, du holder Ord. 

Ja, Ord skal holdes! svarede Folke. 

— Da Vermund og hans Mænd siden sad og holdt Hvil kom det paa Tale, hvor- 
dan Svenskekongen havde kunnet redde sig ud af Slaget, endskønt det var ham de 
alle mest havde Kig paa. 

Det skal jeg sige jer, svarede Vermund. Naar Adisl slap fra os, saa kommer det 
af, at vi har fire Slags Krigsfolk hos os. 

De første er dem der holder Maade og hugger løs paa den Fjende der gaar 
frem, men holder sig for gode til at rende efter den der viger. Dem kunde Adisl 
nemt slippe fra, da han rendte. 

De næste er dem der hugger ind uden at tænke over hvad de gør — og dem 
kunde han ogsaa sno sig fra. 

Den tredje Slags, det er de Farsønner som gærne staar ivejen for andre, naar vi 
skal slaas — de har vist ikke vovet sig frem til Kong Adisl. 

Og de fjerde — det er dem der duer til ingenting og holder sig altid bagest. 
— Jo, Adisl slap ellers nemt fra Danskerne. 

Saadan tegnede den kloge Kong Vermund de fire Kæmpetyper der kendes i Da- 
nernes Strid — og de samme fire, som vi skæmter med i vore Byremser: de stolte 
og de glade, de sære og de sølle. 

Udby er den store Stad (med stolte Folk) 

i Klovby faar de god Mad. (De er glade.) 

Frankerup ligger i en Hule (sært og afvejen) 

i Forsinge faar de aldrig en Smule. (Saa stakkels er de.) 

Den Byremse om Vermunds Kæmpers Sind lyder mangesteds i Landet, og dens 
Sindelag spores mangfoldigt i dansk Folkeliv. 

Kampen gaar videre. Ingen skal tro, at Adisl er sluppet helt, fordi han er kom- 
men afvejen en Gang. Sønderjyderne glemte ikke ham. Frovins Sønner, Kæte og Vigge 
tænker kun paa at faa Hævn. 

De foer til Sverig og traadte frem for Kongen, han kendte dem ikke. De gav 
sig ud for at være flyet hjemmefra for et Drabs Skyld, og det var rigtigt: de tænkte 
paa at dræbe, men Adisl tænkte at de havde gjort det. Saa blev de hos Kongen til 
de fik Held med at møde ham ene ude i Marken, hvor han øvede sig i Idræt. Der 
bød de ham til Kamp og sagde hvorfor. Kong Adisl bød dem først redeligt Mande- 
bod og bad dem spare deres unge Liv. Men det vilde de ingenlunde. Ejheller vilde 
de tage imod det, da han gav dem Lov til at komme begge paa en Gang. Kæte gik 
alene imod ham. Alligevel endte det med at Vigge maatte hjælpe sin Broder, og 
saadan fik de Hævn og dræbte Adisl, to Mand mod een, uden Hæder. 

Det var ikke helt, som det skulde være, men Vermund tog vel imod dem, da 
de kom hjem og sagde som det var. For det kunde jo ikke blive anderledes den Gang. 
Og hans egen Søn Uffe rørte aldrig paa sig. 

Tiden gik, og Vermund blev gammel, tilsidst var han helt blind og duede ingen- 
ting. Saa mente Sakslands Konge, at han turde gøre Krav paa at komme til Mag- 
ten i Danmark. Han sendte Bud, at nu vilde han til, og hvis Vermund ikke syntes 
saadan, kunde de prøve en Tvekamp, om ej mellem Fædrene saa mellem Sønnerne. 

Den Tale førte Tyskerne i Danskernes Kongehal. É 

Saa skete det, at Uffe bad om Ordet. 

Hvem er det nu der vil tale! spurgte Vermund. 

De sa det var Uffe. — Nej, I maa ikke narre mig! sa den gamle. — Jamen 
Uffe var det. — Saa tal frit frem, hvem det er. 

Det var Uffe. Jeg vil møde baade jer Kongesøn og den bedste Kæmpe der følger 
ham! sa han. 

Sakserne grinte, men de fik ikke andet Svar at drage hjem med. Da de var 
borte, takkede Vermund den Mand der havde talt og sagde, at han undte hellere ham 
Riget end Fjenden. Han troede endnu ikke det var Sønnen selv, men da Uffe kom 
frem, og den gamle følte paa hans Lemmer, kendte han, at det var hans egen. 

Men hvorfor lod du altid saa dum? klagede den gamle Konge. Jeg lod Kongen 
føre Ordet som vel var! svarede Uffe. Jamen hvorfor bød du nu to ud, naar du kunde 
nøjes med een? De var to om en i Sverig! sa Uffe. Det skal gøres godt igen her- 
hjemme. 

Nu skulde Uffe prøve Vaaben, det var han ikke vant til. Brynjen var for snæver, 
og Sværdene sprang, naar han slog. 

Vermund havde gravet sit eget gode Sværd, Skræp, i Jorden, fordi han aldrig 
kunde tænke at nogen af hans egen Æt skulde bruge det. De maatte ud at søge det 
op og lede efter Mærker paa Stenene til de fandt det. Men det turde de ikke lade 
Uffe prøve, for det var det sidste Haab. 

Saa mødte Uffe Sakserne paa Grændsen og gik i Kamp paa en lille Holm ude i 
Ejder. Sakserne stod paa deres Side af Ejder og Danerne paa deres. Kong Ver- 
mund sad saa yderligt, at han kunde kaste sig ud i Floden og finde sin Død om 
galt skulde være. 

Uffe værgede sig først lempeligt og tøvede med Hug for at spare Skræp. Han 
æggede Fjenderne, drillede dem vilde, saa først slog han: Skræp klang. Hvad skete? 
sa Vermund. — Det var Kæmpen, der gik over paatværs! 

Vermund flyttede sig længer ind paa Land. Næste Gang Skræp klang var Sakser- 
nes Kongesøn flakt. Da græd Vermund af Glæde. 

Sakserne drog sorrigfulde hjem, de var blevet skatskyldig til Danerne efter den 
Kamp. For tredje Gang. 

Uffe stod som Danerkæmpe af Vermunds første Rad: den tapre der holdt Maade. 
Og saadan blev han Konge efter Faderen. Men det er for lidt vi ved om hans senere 

Færd. — Havde de gamle blot skrevet op — for Alverden paa Latin — hvad siden 
han øvede! siger Sakse. 

Kanske — hvem ved det — har han døset videre paa Lejreborg og kun den ene 
Gang været helt vaagen, da Riget stod paa Spil. For saadan er det med somme af 
hans Folk. 

III. 


ffes Søn Dan var Faderen opad Dage, bar sig blot modsat ad. Dan vandt Sejre 
udenvælts, men slængte sit Guld ødsel bort, overmodig, ligeglad. Det er Uffe- 
sindet naar det er løssluppet og naar det vaagner uafgrændset, uden Id. 

Dan Uffesøn er Vermunds Kæmpe af anden Rad, den ungdommeligt sorgløse. 

Dermed alt sagt om ham. Efter Dan kom Hugleik, om hvem kun vides at han 
slog et Par svenske Høvdinge: det er hvad der kan kræves af en stor Mands Søn, 
der ikke kan naa videre end at slægte Faderen paa: Vermunds tredje Rad. 

Fjerde kan ikke blive Konge, eller Kongen tør ikke nævnes saa ringe. Men paa 
Tronen svarer dertil den fine List, som ellers aldrig var Kæmpevane, Amletsindet. 
Som Amlet sejrer Kong Frode den raske med List, først over ti norske Jarler, der- 
næst over deres Konge Froger, der var en Troldmand, som kun kunde fældes af den 
der tog Jord op under ham. Det gjorde Frode. Han fik Froger til at bytte Plads med 
sig i Tvekampen, de stod paa hver sin indridsede Firkant. Saa tog Frode Jord af 
Frogers Firkant og gjorde ham dødsens, fældede ham, idet han derved afbrød hans 
lønlige Sammenhæng med den usaarlige Jord. Kampen stod om gyldne Vaaben. Ikke 
ved Rigskampe vandt Frode sit Ry. 

Efter ham atter en Dan, der gaar i Sakserkamp, da han er tolv Aar gammel, tid- 
lig voksen, tapper, ret en Skjoldunge. En Karl af Uffes Slags, af Vermunds første 
Kæmperad. 

Sakserne mældte sig som i Vermunds Tid med Krav paa Riget, da Kongen var 
død og Arvingen Barn. Men Drengen samlede en Flaade saa stor at den fyldte Elben 
og dannede Skibsbro fra Bred til Bred. Sakserne maatte neje sig. 

Sejrrigt er Riget atter i Fred. 

Fridlev den rappe bliver Konge og godtroende Ven af en Ølandshøvding Hvir- 
vil der svigter ham og gaar til Nordmændene, hvor han svor sig sammen med Skjold- 
møen Rusla og hendes fem Mænd, Finsønnerne Brod, Bild, Buge, Fanning og Gun- 
nolm. Saa blev de seks. 

Danerne gruede ikke for Kampen men for denne Svig, som de ikke kan tænke sig, 
de glade Krigere af Vermunds Flok, godtroende lidet tænkende, endnu mindre drevne 
i Svig. Brat yppede de Strid med den falske Ven og hans Fæller. Kampen stod i 

Hvirvilshavn, ved Glænø, nu kaldet Bisserupshavn. I første Dyst blev begge Hære 
sønderslaaede, saa vildt foer de frem, og saa samlede de deres Rester til ny Kamp. 
Nordmændene bandt deres Skibe sammen — men der var Svig ombord: Bild og Brod 
skar Tovene over og sneg sig bort om Natten. Svigen ramte Svigens Mand, og Frid- 
lev fældede i Tvekamp baade Kæmpen og de Trælle han havde tilbage. — — — 

Tegningen af Vermunds Kæmpeflok slynger sig om Kongesagnene, afgrændser 
Sindene klart og fast indtil den store Frodesaga, hvor alt og alle hvirvles om en Am- 
lettype, Erik Maalspage. 

Efter Fridlev kaaredes hans Søn Frode, siden kaldet Fredegod, men Drengen var 
kun syv Aar og fik et Tolvmandsraad, en Tingtylvt, til at styre for sig. Der var de 
to Fosterfædre Vestmar og Kole, dertil Isulf og Agge med otte andre gode Mænd. 
— Der var tolv Landsdele i Riget, fire mod Øst, fire Øer i Midten og et firedelt Jyl- 
land: Vendsyssel, Slesvig, Nørrejylland, øst og vest (eller Frisland). 

De styrede Riget og ikke mindst styrede Koles stærke og ordsnilde Kone Gøtvar. 

Udadtil var Fred. Det skyldtes Søkongen Od, Frodes Søskendebarn, der altid laa 
ude med Flaaden og værgede Kysterne og hærgede Søfarende. Od var Bonden huld 
og Købmanden gram, siges det: han værgede det hjemlige mod det fremmede, det skete 
baade med Sværd og Trolddom. Od var baade tapper og troldkyndig. 

Men indadtil var den trygge Fred ikke god for unge Mænd. 

Vestmars tolv Sønner og Koles tre Sønner holdt et Hus saa Kongeborgen blev et 
Røverslot. Der var ingen Husbond til at styre Lejregildet. De uvorne Drenge skæn- 
dede Møer og Hustruer, ingen Kvinde var tryg. Kongens Søster Gunvor holdt en Liv- 
vagt af tredve Trælle. Kvinder kunde ikke være paa Gaarden. Ingen var der til at 
bøde Huskarlenes Klæder! Saa bad Huskarlene Kongen fæste en Brud, at der atter 
maatte blive en Kvindebænk i Hallen. Det endte med, at Gøtvar med en Bejlerskare 
drog til Hunekongens Gaard og bejlede for Frode til Hunekongedatteren Hanunde. 
Hun vilde ikke ligestraks. De fik hende først med, da Gøtvar havde blandet en El- 
skovsdrik til hende, den stod Hanunde ikke imod, saa drog hun med dem til Lejre og 
blev Frodes Dronning. 

Der blev det ved at være ligegalt. Hunekongens Datter var ikke den Dandron- 
ning, som øvede Ods Værk indadtil. Mens Drengene skændede Jomfruer og plagede 
Bønder paa enhver Vis, gjorde en af Vestmarsønnerne, Grep, Dronningen til Frille. 
Og Grep lod Gunvor Kongedatters Bejlere dræbe, fordi hun stod imod hans Bejlen. 
Grep gav desuden den Lov at ingen kunde stedes for Kongen uden ved at give Guld. 
Ejheller turde nogen kære for Kongen. 

De Tidender spurgtes til Norge, og Norgeskongen tænkte at nu var det Tid at 
vinde sig Danmark. Han sendte de to Brødre Erik og Roller ned at se hvordan det 
stod til i Danmark, før han drog ud med Hæren. 

Den ene af Brødrene Erik kaldet Maalspage, Ordkløveren, danner en hel norsk- 

dansk Saga for sig. Han er en Amlettype, en Askelad der vinder Sejre især til sig 
selv — ved Held og Kløgt, mest ved altid at tro paa Heldet. Først gaar han for 
at være dum, men træder brat frem som Talekunstner, hvorved han adskiller sig 
fra den danske Amlet, der er tavs og langttænkende. Erik taler og tænker hurtigt. 

Mens norske Vikinger uden Held kempede med den troldkyndige Søkonge Od, 
drager Erik til Danmark og fælder ham ved en kendt Krigslist, at bore Hul i hans 
Skibe. Da Erik gaar i Land ved Lejre, snubler han, men tager det slette Varsel som 
Held, han tvinger Heldet og det følger ham. 

Først vinder han over Grep i Talekløgt, skaffer sig med sit spillende Ordsprogs- 
vid Sæde i Kongehallen, maa kæmpe med Greps Flok, men udvælger Kampsted 
paa Isen, hvor de andre falder og han staar fast med tjærede Sko. Saa slaar han 
Gøtvar i Ordstrid, redder Frode fra at drukne, narrer sin egen Konge for et Gifter- 
maal og kommer i Kamp med sit eget Land. 

Denne Lykkens Klodshans savner alle de Træk, der hører Sakses — og Vermunds 
Kæmper — til. Han er ikke af de tavse maalklare eller af de vilde fremfarende, ejhel- 
ler af Byrd, særpræget, særkyndig. Maaske kunde han være med i fjerde Rad hvor 
man maa værge sig ved List. Alligevel er han altid i første Række. 

Da Kong Od af Havet er faldet og Riget værgeløst, myldrer Venderne frem. Erik 
maa vise sig mandig og sejrer over Venderne ved en Krigslist. Fangerne han tog 
pinte han tildøde, og i næste Kamp lod han dem korsfæste — korsfæste, det hørtes 
hverken før eller siden. Danerkæmpe er Erik Maalspage ikke. 

Der blev Krig med Hunekongen og Østerledens Konge, fordi Frode havde skudt 
sin utro Dronning Hanunde fra sig. 

Erik fører Hæren, bruger med Krigslist gærne fuld Styrke mod faa Fjender, skønt 
Frode synes det gaar Danernes Ære for nær. Store Sejre vinder Erik ved at lade 
Fjenderne sulte ihjæl. 

Som en Æventyrhelt turer han rundt og undertvinger dem han kommer over, tyve 
Riger og tredve til og ved Hunekongens Fald hundredoghalvfjerds, dertil Bretland 
og Irland. Det er uden Maal og Grændse, et historisk Øde. 

Men endelig dukker der virkelige Folkehøvdinger op i denne norske Blverdere 
Eventyrrus, Erik Maalspages Saga. 

Den »norske« Fylkekonge Hiden bejlede til den jyske Sysselkonge Hognes Datter 
Hild. De elskede hinandens Navn og Ry før de saas, og da de saas kunde deres 
Blikke ej løsnes fra hinanden. Hogne gav Hiden Løfte om Datteren, og gik med ham 
i Viking hvor de sværger at hævne hinanden. Men Hogne vendte Vaaben mod Hiden, 
da det sagdes, at Hild ikke mere er Mø, saarer- Hiden, skænker ham Livet. Tager 
atter fat paa Striden syv Aar efter og fælder Hiden, falder selv. I Høj hviler de 
begge. Her stander Hild ved Nat og tryller dem begge af Graven, hendes Hu var 
saa stærk at den rækker udover Døden. 

Det er Hagbard og Signe Sagnet paa jysk. 

Den sjællandske Kongedatter følger sin Ven i Døden, den jyske tvinger ham til 
sig efter Døden. 

Hidensø ved Rygen har Navn efter denne Kæmpestrid, det tyder paa at Sagnet 
har haft Hiden og Hogne stedfæstede i det sydlige Danmark. Norge ligger Folke- 
sagnet for fjærnt, det nævnes først da Sagnet bliver bogligt udnyttet i Saga. Sag- 
net om Hild og Hiden med Dødskamp under Rygen er snarest et Slisagn med Ud- 
syn over det sydlige Danmark. Hos Sakse gaar det ind i en norsk Sagnkreds, muligt 
" fortalt fra Norge. 

Til samme Kreds hører Sagnet om Høvdingesønnerne Asmund og Asvid — af 
Norge —. De svor sig sammen i Liv og Død, og da Asvid døde lod Asmund sig 
levende højsætte sammen med ham. Erik Maalspages Krigere hærger i Norge, hvor 
Folket flyer og Skjoldmøen Stikla ræddes for sin Ære. Kvindeskænderne, ført af 
Landesvigeren Nordmanden Erik, kommer som Gravrøvere til Asmunds Høj. Der sti- 
ger den levende Asmund af Graven, graa og gusten. I et Kvad mælder han, hvor- 
ledes han hver Nat har maattet stride med sin Ven, der blev et Vilddyr i Døden. 

Det er muligt at ogsaa dette Sagn egentlig er et dansk Grændsesagn, hvor Død- 
ninger raser som Landvætter. Vendt imod alt levende er Dødningen den bedste 
Grændseværner i Ødemarken. 

En tredje Kæmpeflok i Frodesagnene fødtes af hans Datter Øfura der blev gift 
med Svenskeren Arngrim. Han fik hende, da han havde fældet Skalk Skaaning og 
undertvunget Finner og Bjarmer. Øfuras og Arngrims tolv Sønner gik i Viking og 
traf under. Samsø Hjalmar og Arvarod. De kæmpede. Hjalmar faldt. Arvarod svang 
en Rorkævle han havde hugget i Skoven og fældede alle Øfuras Sønner. Hvis Avarod 
hvad Navnet tyder paa er af Søkongen Ods Slægt er dette en Slægtskamp i Frode- 
ætten. Den er ved at gaa tilgrunde i Eventyr. Men de tre Folkesagn svarer i Sinde- 
lag til Vermunds Kæmpeflokke. 

Efter Kampen mod Nordmændene, hvor to Høje viser Kampstedet, var ikke en 
Bonde tilbage i hver femte norsk Bygd. Alt er usselt og øde. Der er som i Byrem- 
sen: ikke en Smule. 

Da blev der Frodefred, Dødsfred. 

Frode kunde lægge to Guldringe paa et norsk Fjæld — ingen tog dem bort. Kun 
i Graven kæmper Dødninger — Landet er tyst. Riget sover. 

Da skete det, at Frode vakte Riget op ved en stor Lovgivning. Efter al Uloven 
kom Lovens Tid. 

Skjoldungætten tager fat med Lov og slutter med Lov. Kong Skjold var den før- 
ste, han lovgav om Træl og Fri — Gæld — Sygdom — og Hærmænds Lod. Frode 
blev den sidste Lovgiver, og han udvidede Skjolds Love. 

Hans Hærlov byder, at Byttet deles, saa Høvdinger tager Guldet, Hærmænd Sølvet, 

Mærkesmænd største Lod. Vaaben er Kæmpernes, Snækkerne Bøndernes. Huskarle 

skal have tre Mark Sølv i Hjemløn, Lejesvende to Mark, Bønder en Mark. Kæm- 

pen i hans Hird maa aldrig nægte Kamp mod een, altid holde Stand mod to, kan 

vige en Fodsbred for tre og tør kun fly for fire. — Fire Kæmper er Vermundskred- " 
sen. Mod en Bonde maa en Kæmpe kun stride med Kølle: Bonden ejer ikke Jærn- 

vaaben. Den der i Kampen gaar forud for Mærkesmanden skal, om han er Træl 

blive fri, om han er Bonde bliver han Ædeling, og var han Ædeling, bliver han Jarl. 

Men hvem ej møder, naar Bud gaar til Krig, maa rømme Land og Rige. Dette er 

Hærens Lov. 

Om Ære og Gods gælder at ingen maa have Slaa for sin Kiste under en Mark 
Gulds Bøde. Hvad dermed mistes, gængælder Kongen trefold — som Kong Skjold 
gengældte Gæld. — Tyv skal hænges i Galge med Ulv ved Siden, Hæleren lide som 
Tyv. Men vejfarende Mand maa tage sig Aarer eller Hest ved Vadested eller ett 
Maaltid Mad uden Tyvsag. — Alt Væddemaal bødes med en halv Mark Guld eller 
ved Legemsvold. Alle Søgsmaal afgøres ved Tvekamp. — Om en Dansker raner fra 
Landsmænd skal der gengældes tvefold og bødes for Fredsbrud. Men om en Dansker 
dræbes af fremmede koster det to fremmedes Blod. Der er Dødsbod for at øde anden 
Mands Gave. Og den der bærer Avindskjold mod Riget skal miste baade Liv og Gods. 

Til Folkehelse giver Frode Love om Slægtslivet. Kvinder faar Ret til selv at 
vælge Giftermaal, men Brudgom skal ærligt købe sin Brud og dermed vie sig med 
sin Årv til hendes Slægt. Manden skal ægte den Kvinde han først tager i Favn. 
Horkarle der tager anden Mands Viv lemlæstes. For Voldtægt bødes tusind Mark. 
Om fri Kvinde tager Træl tilægte bliver hun som han. i 

Til den sidste Ære kræves et hæderligt Jordefærd. Bonde skal derfor jordes med 
Hest, Søkongen brændes paa Skibets Baal, Styresmænd samles paa Baal i en Snække. 
Hvo der røver i Grave skal bøde med sit eget Liv, og hans Lig ligge ujordet, aaben- 
lyst skændet og uden evig Hvile og Væren i Jorden. Det er den største Bod. 

Saa stævnede Kong Frode alle de undertvungne Konger til Ting og bød dem 
alle lyde samme Lov. Det var den største Tvang nogen havde kendt. Som om to 
Mænd skulde gøre samme Vendinger og sige samme Ord, være helt ens i alt, saa- 
ledes er det naar to Folk skal lyde een Lov sammen. 

Hans Lovgivning blev hans Bane. 

Kongen lagde engang en Guldring paa Alfarvej i Jylland — som før i Norge — 
og bød, at ingen maatte røre den. Men en Troldkvinde lokkede sin Søn til at tage 
Guldet alligevel, og trøstede ham med, at Frode var nu en Olding uden Magt. Og 
om der skulde blive nogen Fare, sagde hun, vil en Søko kælve eller andet underligt 
ske. Som det endnu hedder i et Skæmtsprog til altfor dristigt Haab: Enten kælver 
Koen eller Hyrdedrengen. 

Da Ringen blev taget, agede Kong Frode i sin Vogn ud til Kællingens Hus for 

at se sine Krigsfolk lægge det øde. Der ser han en mærkelig Havko med Kalve. Han 
stod af Vognen for at syne dem nærmere. Saa foer Kællingkoen til og jog ham et 
Horn i Siden. 

Kongen var død. Hans Mænd hævnede ham og dræbte Havdyrene, der laa med 
Dyrehoveder paa Menneskekroppe. 

Den vilde Kvinde i Dyreham — det allerførste Liv i Landets Øde — dræber Lov- 
kongen som hævder Riget. Men Loven bygges og Riget staar. 

Siden jager Kong Volmer og andre Sagnets Bygdekonger gennem Luften og ad 
gamle Veje i Landet efter de vilde Kvinder, Ellefruerne. 

— Da Kong Frode døde var der ingen Årving til at tage Riget. Hans eneste 
Søn Fridlev var faret i Viking østerpaa og blevet borte. Saa blev hans Mænd ved 
at drage om Land med Kongeliget, og de drog fra Sted til Sted, fra By til By paa 
Gæstefærd med Kongen som i levende Live og skjulte saavidt de kunde hans Død. Paa 
den Maade holdt de Frodeloven ved Magt, og det maatte de for Rigets Skyld. 

Men til sidst smuldrede Liget for dem, saa de maatte jorde det. De kastede Høj 
over Kongen ved Værebro. Nærved vises endnu en Sten hvori er et Fodspor, efter Sag- 
net af en Kvinde. Maaske den Vildkvinde, der dræbte Frode. 

Dermed var Kong Frodes Tid, som strakte sig udover hans Levedage, udløbet. 
Men i den Tid, melder Sagnet ogsaa, kom Kristus, den store Kongegud, til Jorden, født 
af en Kvinde. 

Frodes Mænd søgte nu efter en Dankonge. De mente at den Mand der kunde 
sætte ham det klareste Kvad og hævde hans Minde saa det lovfæstedes i Folket, skulde 
være hans Årving. Det blev en Bonde der hed Hjarne fra Hjarnø i Horsens Fjord. 
Han lagde en Remse, der lovfæstede det jordstedte Lig som en Bygd i Landet. Den 
Remse kan have lydt lig med en af de gamle sjællandske Byremser: 


Med Lov drog Frode fra Sted til Sted, 
og Lovkongen død de færdedes med. 
Med Lov stander Høj over Hule, 

da Frode kun fylder en Smule. 


Det var kun jævne Bondeord, der mindedes den lange Vandring ved Frodeliget 


for Frodeloven. Kong Frode var død, men evigt hans Minde, hans Lov i et Bonde- 
rim. 

a Kong Frodes eneste Søn Fridlev, som alle havde troet var faldet i Viking øster- 
D paa, nu kom frem igen, i en Strid mellem en svensk Høvding og nogle norske 
Stimænd, lod Frodes Mænd straks Kong Hjarne vide, at Arveret gjaldt mere end Valg- 
ret, som han sad paa. É 

Men Bonden Hjarne var ikke den Mand der slap, hvad han havde faaet Tag i, saa- 
længe der var Liv i ham. Han vilde med Vold og Magt være Konge. 

Nogle stod med ham, andre var imod ham. 

Saa kom ung Fridlev og slog ham i Kamp, hævdede sin Ret til Daneriget. 

Hjarne flygtede over til sin Ø, hvorfra han var kommen. Den bærer endnu hans 
Navn: Hjarnø. Den var ham for lidet et Land. 

Derfra tog han fat paany, to Gange tabte han Slag mod Fridlev. Saa greb han 
til en List for at dræbe Frodes Søn. Han klædte sig som Træl, gik til Kongsgaarden 
og udgav sig for Saltsyder. Der var han i Trællenes Flok, til Kongen genkendte ham 
paa nogle År Hjarne havde. Saa blev det ikke til Snigmord, men til ærlig 'Tvekamp, 
og i den faldt Frodes Sanger for Frodes Søn. 

Om Fridlev mældes flere Eventyr, han stred med Stimænd og Drager om Kvin- 
der, det var ikke Rigskampe han førte. Men han satte Skjoldungætten til Riget igen. 
Med Frøgerd af Norge havde han Sønnen Frode, en Skjoldung som de bedste, tugtig, 
tapper, gavmild. 

Ung Frode fik ingen Fosterfader som Kongesønner ellers. Alle vilde skærme ham. 
Han var hele Danerfolkets Fostersøn, den genfødte Frode. Tolv Aar gammel kom han 
til Magten. i 

Da gav han sine Hærmænd dobbelt Løn og tvang Sakserne, han slog deres Høvdin- 
ger Sverting og Haanev. ' 

— I Frodes Oldtidsrige, hvor de gamle Kulturer havde naaet deres højeste Maal, 
Flintkniven og Bronceluren, søgte sydlige Stammer at trænge ind, og stadig blev de 
slaaet tilbage. 

Efter de gamle Aarbøger og Runekrøniken gør Danskerne Tyskerne skatskyldige 
seks Gange. 

At Tyskerne gøres skatskyldige er det samme som, at Jyllands Sydgrændse værnes, 
og Jylland samles med Øerne. 

Første Gang var det under Kong Dan, dernæst Kong Frode — Ro og Helge — 
Uffe — Dan Fridlevsøn — og sjette Sinde Frode Fridlevsøn. Ved at gøre Tyskerne 
skatskyldige tog Danerne dem ikke ind som Landsmænd under danske Love, men 
tvang dem til at blive i Ro bag Rigsgrændsen. 

Det er især Dan”er og Froder som øver dette. 

I Slutningen af deres Strid, den for sjette Sinde, kom Oldtidens største Kæmpe 
til Dankongen. Der steg han som skibbruden Mand, den eneste af sine Fæller reddet 
fra Havet, og gik til Kongens Gaard. 

Han var sværere og større end andre Mænd og hed Starkad Storværks Søn. 

Det sagdes, han skulde stamme et Sted østerfra, ad Estland til. Det kan ogsaa 
være at hans Skib kom derfra? Mange underlige Historier lod sig høre om Starkad, 
han skulde være af Jætteæt og andet lignende. En Jætte var han af Styrke, men en 
god Mand for Kong Frode. 

Starkad blev yndet i Kongens Gaard og fik Skib at føre til Søvagt for Riget. 

Saa gik han i Fællig med Kong Vikar af Norge, de foer i Viking sammen, tog 
Bytte og holdt ryddeligt i Farvandene for deres Hjemlande. Men engang havde de: 
Uheld, de laa med Storm i lange Tider og kunde ikke sejle, det kendtes at Guderne 
var dem grumme. Saa kastede Vikar og Starkad Lod om, hvem af dem der skulde 
bøde til Guderne. Vikar fik Loddet, han skulde offre sig. Starkad hængte ham op 
blot for et Syns Skyld, som et Skinoffer, det kunde ogsaa bruges — men da Vikar 
hængte der, kunde Starkad ikke nøjes med det, han var alle sine Dage en Hader af 
Gøgl og magtede ikke at gøgle for Guder, han jog sit Sværd gennem sin Fælle og 
offrede den stormskyldige til Odin. 

Der blev siden sagt, at Odin gav Starkad Skjaldegave for det Offer og dertil tre 
Mandsaldres Levetid imod, at han skulde øve en Udaad, et Odinsoffer i hver af dem. 
Det lod sig sige, fordi Starkad var den haardeste Kæmpe og hans Livsfærd saa gaade- 
fuld. Iøvrigt ved vi kun lidt om hans Ungdom. 

Efter Vikars Død fandt Starkad sig en ny Fælle, Bemune, maaske en af Lejre- 
kæmpernes Flok som Starkad siden taler om, da elleve de var i Hakes Hird, Begad og 
Belge, desuden var der Hjort og Borge, Bare og Tole. 

Bemune og Starkad fejrede de strængeste Togter, de to var Mænd af samme Hu, 
haardføre og nøjsomme, de skyede Rus, hævdede Mandstugt og hærgede viden om i 
Østerleden. I Rusland værnede Folk sig ved at lægge spidse Fodangler paa Vikinger- 
nes Vej. Disse Fodangler var som én Slags gammeldags Lysestager med fire ligelange 
Ben, de tre kan staa fast med det ene ivejret, men istedenfor Huller til Lys i alle fire 
Ben var her Brodde som stak. Starkad og Bemune brugte dansk Skik at tage Træsko 
paa, saa kunde de trygt træde frem over Russernes Fodangler. I Vildskoven vandt 
Vikingerne over Russerhøvdingen Floke og drog atter til Stranden med alt det Guld 
og Sølv de kunde slæbe. 

Bemune faldt. Starkad blev ene. Da sendte Bjarmekæmperne Bud efter ham, om 
han vilde følges med dem. 

Det var nogle vilde Jætter, som boede i et skovrigt og elvefyldt Land nær Finner- 
ne. De gjaldt for at være kyndige i Trolddom, og det var en Ære at strides med dem. 
De vidste ingen bedre Fælle at faa end Starkad. 

Saa driver Starkad bort fra Frodes Land og fulgte de grummeste Kæmper i megen 
Strid. Men hvordan det gik, tilsidst kom han fra dem, han siger selv i sit Dødskvad 
at han slog dem, og han drog ikke fra dem lige til Danerne, men først til Sverige, 
hvor han i syv Aar var hos Frøs Sønner der ivrigt dyrkede Guderne med Offer og 
Fester. Fra de troldkloge Bjarmer til de offerglade Sveer kom han, men blev aldrig 
tilfreds der. Han fandt intet for Kæmpesind, men kun Gøgl og Utugt, Taabespil og 
kælen Dans i Offergilderne. Starkad længtes mod Skjoldungesindet. 

Endelig drog han til Danerne igen og blev Fælle med den store Vikingehøvding 
Hake, de førte en Vikingflaade mod Irland, for at vise Danernes Magt i det fjærne- 
ste Rige. 

Der fik Starkad Lov til at slaa ned paa Gøglet, som han altid havde Næn til. 
Kong Huglek i Irland var rig og gærrig, men gavmild mod Gøglere, dem han holdt en 
Mængde af. Han holdt kun to rede Kæmper til at værne om alle sine Skatte og alle 
sine Gøglere. De to Gegad og Svipdag stred mandeligt mod Vikingerne og saarede baade 
Hake og Starkad, men Sejr vandt Vikingerne, og saa fik Starkad fat i Gøglerne, han 
undte dem vel, men ikke med ærlige Vaaben, der ikke maa bruges til Spot, for et 
Vaaben taaler kun ærligt Blod. Gøglerne blev piskede. 

Kongens Skatte blev strøet paa Gaderne. Der var saameget at Vikingerne ikke gad 
dele efter deres vante Vis. Hver tog hvad han gad slæbe med sig. 

Efter dette Togt var Starkad atter i Dankongens Hird, men ikke til at sidde hjem- 
me ved Offerfest som hos Svensken. Starkad blev nu sendt til Østerleden, hvor han 
havde været før, at kempe med Sember, Kurer og Semgallernes vilde Stammer. Vin 
Venderhøvding fik han med, en Høvding af Danernes Æt, ogsaa nævnet Vedne. Det 
var en Østersøkrig. Enten tvinge eller lade sig tvinge. Hærgedes der ikke hos de frem- 
mede, saa hærgede de hos os. 

Starkad stod overfor Fjendernes store Troldkarl og Kvinderøver Visin paa Ane- 
fjæld, der kunde døve Sværdæg med sit Blik. Men Starkad havde været i Bjarmer- 
nes Følge og kendte ogsaa lidt til denslags. Han drog en tynd Hinde over sit Sværd, 
saa det ikke kunde ses af Troldblikket. Da maatte Visin falde. Siden fældede Star- 
kad baade Tanne og Vasse, Østerlandskæmper af det største Ry. 

Da alt det var til Side, gav han sig ilav med Sachserne. De havde nu faaet en 
stor Kæmpe og efter deres Skik bød de saa Dankongen paa Tvekamp. I Flok vovede 
de sig ikke til Danerne. Og de troede at nu var Starkad borte. Men Starkad vendte 
hjem idetsamme og krævede sin gode Ret til den Kamp. 

Hame hed Sachserkæmpen, han lod sig købe af sit eget Folk til Kampen for sin 
egen Vægt i Guld, om han vandt. 

Saa mødte Sachser og Daner i Flok paa deres Grændsemark med hver sin Kæmpe. 
Hame der var ung haanede straks Starkad der nu var graanet i Strid, og det første 
Tag var ogsaa nær gaaet Starkad galt, han blev tvunget i Jord, men han spændte sig 
op og kløvede Hame. 

Danerne havde vundet, og Jordegods til sekshundrede Trælle kunde løses med den 
Guldsum Starkad vandt. Sachsen, der aldrig kunde dy sig, blev tvunget endnu stræn- 
gere af Danerne. Der blev lagt Skat paa dem at udrede for hvert alenlangt Lem paa 
deres Krop. 

Det hedder ogsaa i en gammel Aarbog, at Starkad mest hadede tyske Mænd og 
gjorde dem megen Skændsel, han haanede dem ved at tage nogle og lægge sammen 
under sig til sin Nødtørfts Brug, og mange glade Gærninger øvede han, mælder de 
gamle Skrifter. 

Han var aldrig mere grum, end at han dog gærne havde sin Spøg og sit Spil med 
Gøglere og Tyskere. 

Men haardt hævnede de sig efter deres Skik, da de ved Svig vog Frode. 

Hame var falden. Hamborg var hans Stad. Efter ham stod Kongerne Haanev og 
Sverting. Haanev gik i ærlig Kamp for at redde sit Land fra Danernes Skattynge. 
Frode slog ham ved Hannover, det var Haanevs Stad. Men Sverting mente det var let- 
tere at frelse sit Folk ved Svig, han gav sig lydigt ind under Frodes Herredømme, 
smigrede for Kongen og bød ham til Gilde i Holsten. 

Der skulde Frode have været indebrændt, men Kongen saa Faren før Luerne greb 
om sig. Han kæmpede, dræbte Sverting, og faldt selv. 

Den store Frode faldt for tysk Svig, mens Starkad var borte i Vikingfærd. 

Starkad som havde fældet Visin og Tanne, Vasse og Hame, drog ikke til Gilde 
med Tyskere. 

II. 


fter Frode fulgte Ingild, en svag Søn efter en stærk Fader. 

Riget fik han i Velmagt tilgivendes, og han brugte det til at skaffe sig gode Dage. 

Alt hvad han brød sig om var Mad, og en stor Ynder var han af det sjældneste 
Kræs. Som den irske Kongeborg var fuld af Gøglere, blev nu den danske fuld af 
Kokke, Steger, Bagere og Madsvende. Vaabenbrug øvedes ikke mer. 

Her var ingenting for Starkad at gøre. Led og ked af det hele søgte han over 
til Kong Haldan i Sverige. 

Ingild blev en Stakkel af Velvære, han sløvedes saa han havde ikke Sind til at 
sige Nej, da Svertings Sønner bød ham deres Søster tilægte. Frodes Søn tog Datteren 
af sin Faders Banemand til Dronning, og han fik fire Sønner med hende. Der blev 
ogsaa sagt, at han havde den sidste Søn med sin Søster, og det hørtes ialfald før i 
Kongeætten. 

Ingeld havde flere Søstre, en af dem var Starkads Fosterdatter. Saa nær havde 
Kæmpen staaet Kongen, at han havde været Værge for et af Kongebørnene. Helga 
hed hun og var nu snart voksen. Hun gik derhjemme i Kongsgaarden og kendte knapt 
en ærlig Karl i denne Kokkehird. Det endte da med, at hun lod .sig daare af en 
Guldsmed, en Skønmager, ikke en Kriger, men en Gøgler. 

Starkad hørte Rygter om det oppe i Sverig. Saadan noget spørges fra den ene 
Gaard til den anden vidt om Land. Og hvad Starkad havde at gøre: han afsted gen- 
nem Sverige ned til Skaane. 

Ingeld holdt til i Skaane. I Lejre hørte han ikke hjemme med den Skik han førte 
op, og Grændseværnet i Jylland lod han staa til. Saa langt som muligt fra det havde 
han slaaet sig ned ovre i Skaane. i 

Der kom saa den gamle til Kongsgaarden en Dag, gik ind i Guldsmedens Stue 
og satte sig ved Døren med Kappen op over Hovedet. 

Smeden tog ham for en Stodder og bad ham gaa hen mellem de andre Stoddere, 
som biede paa Mad fra Kongens Bord, men den gamle blev siddende, hvor han sad. 

Som han nu sidder dær, ser han Kongedatteren, Starkads egen Pige, komme, og 
Guldsmeden gav sig straks til at gantes med hende. Det gik noget vidt, hun skulde 

lyske hans Haar og løse hans Brog, mens han lod de sodede Fingre lege paa hen- 
des hvide Bryst. 

Men da Pigen fik Øje paa Starkad, hun kendte ham, saa skød hun Guldsmeden 
lidt fra sig og hviskede, at han skulde ta sig iagt. 

Starkad havde draget Sværd, nu gjaldt det om at vare sig, og Smeden skyndte 
sig at slippe ud af Døren. Starkad kunde have kløvet ham, men vilde ikke give Gøg- 
leren et ærligt Saar og nøjedes saa med at hugge Bagredet af ham, idet han sprang 
ud. Saadanne Løjer havde den gamle altid for med den Slags Folk. Men nu var 
Løjerne forbi. Der stod Skjoldungdatteren som havde glemt sin højbaarne Æt og 
slængt sig hen til en Gøglersmed, en Smykkemager. Hendes Fostefader slog hende 
paa Kinden, saa Blod sprang hende af Næse og Taarer af Øjne. 

Du var ikke for god at sælge som Trælkvinde til fremmed Land, raabte han, 
hvis du har givet din Ære til denne Gøgler. — Lad mig se dit Bryst! Fyldes det 
af Mælk eller Blod? 

Han lagde Haanden om hendes Bryst. Der var kun Blod og ikke Mælk. 

Saa vil jeg da tro dig, at du har Mødom endnu. Men vaer dit Rygte, naar din 
Værge er draget fra dig. Du skal være en Høvdings Viv og ikke en Smeds. Havde 
det været en Vaabensmed var jeg næppe blevet saa vred, men en Guldsmed, Skøn- 
mager, Gøgler, tvi ham — og dig. 

Starkad lagde selv et Kvad over disse Ord, som Folk i gamle Dage kunde huske 
at fremsige. ; 

Men Kæmpen drog atter med Hast fra Ingelds Gaard og op til Kong Haldan, 
hvor der endnu var Krigerskik i Gaarde. 

Det varede ikke længe, før han igen maatte afsted for Helgas Skyld. 

Hun var bleven helt voksen og havde faaet en god Bejler. Helge den Norske 
kom sejlende ind i Sundet med guldstukne Sejl i Skarlagensreb og bejlede hos Kong 
Ingeld. j 

Kongen sagde ikke rentud nej, men han bød Helge vise sit Mod ved at kæmpe 
med ni Høvdingsønner af Sjælland. Den ældste af dem Angantyr bejlede ogsaa til 
Helga. Det kan være at Ingeld gærne vilde have dem ryddet afvejen, de var ham 
for haarde. Kanske havde de nogen Skyld i, at han ikke sad i Lejre, hvor Kongerne 
ellers havde Hird. Angantyr var vel af Kongeæt, maaske slægtet efter Frode Frede- 
gods Datter Øfuras Søn af samme Navn. i 

Den norske Bejler med det prangende Skib havde ikke meget Mod paa at slaas 
med Sjællænderne, men fly dem kunde han hellerikke, og Høvdingsønnerne bød til 
Kamp. Det var ikke nemt for ham. 

Men Helga vidste Raad, og hun huede bedst Nordmanden med de gyldne Sejl. 
Hun hviskede til ham, at han skulde bare søge Starkad om Hjælp og sige som det var. 

Nordmanden drog da til Svenskekongens Gaard og sendte en Mand ind til Starkad 
at bede ham til Bryllup i Danmark. 

Den gamle blev vred. Tænkte de at han skulde fare den Vej kun for at smage 
Kong Ingelds tyske Kræs! Vilde de gøre Nar ad en gammel Mand? 

Saa maatte Helge selv til det og sige ligeud som det var, han mente vel det 
lød bedre at bede til Bryllup end til Kamp, men ikke saa hos Starkad. Til Kam- 
pen sagde den gamle aldrig Nej. De kunde bare drage af, han skulde komme. 

For Starkad kendte de gamle Vejes lønlige Genstier gennem Landet, han foer 
til Skaane paa en Dag, mens de andre brugte tolv til Færden. 

Dengang han kom ind i Ingelds Gaard, sad Sjællænderne der allerede, og de 
hujede efter ham som gale Hunde. 

Saadan skriger Tøsedrenge! sa Starkad. 

Om han vilde kæmpe med dem? 

Med saamange der vil komme! svarede den gamle. 

Saa kunde de kloges ad, hvem han var. De havde hørt, at der skulde komme en 
Kæmpe at hjælpe Nordmanden. 

Om Morgendagen skulde Kampen staa. 

Da det blev Sengetid gik Helge ind til Helga, for han havde Lovning paa hende, 
naar han vilde kæmpe, og hvis ikke han stod sig, kunde Angantyr tage hende. 

Starkad stillede sig udenfor Døren, han var Pigens Værge. De gale Drenge fra 
Sjælland skulde han vide at holde fra Dørene, mens han var her. 

Før Dag aabnede han Døren, for at sige til Helge at nu var det Tid til Kampen. 
Da laa de to i hinandens Favn i den bedste Søvn. Den gamle, saa haard han var, 
nænnede ikke at skille dem ad. Saa gik han alene. Det var et grueligt Vejr med 
Mørke og Snefog, men han gik bare hen og satte sig bag en Banke paa Rolyng 
Hede, hvor Kæmperne skulde mødes. Han smed den gode Skarlagenskappe, som 
Helge havde givet ham i Kampløn, flaaede Skjorten op, for der var noget der kløede, 
da han ikke havde været af Klæderne om Natten. Sneen føg ind paa hans bare Skind, 
det tog han sig ikke af, for han var i det Sind at han skulde slaa. 

Da Sjællænderne kom lidt efter og tændte Blus paa den anden Side Banken i 
Læ for at varme sig lidt, hittede de Starkad, skønt han sad helt indesneet. 

De var ilav med ham, om det var ham der vilde slaas, om han vilde slaas med 
alle paa en Gang eller een af Gangen, han kunde som han vilde, men hele Kuldet 
gjaldt for ett Møde. 

Den gamle svarede dem, at naar han sloges med gale Hunde, slog han i Flok. 

Saa gik de igang med det paa Rolyng Hede. 

Der blev ikke givet godt Køb. Den gamle hug de seks af Brødrene uden at faa 
Saar, men af de tre sidste fik han sytten Saar, før han fik Magt med dem. 

Da havde han faaet Bugen flænget, saa Tarmene drat ud, og han var ved at 

svælte af Tørst. Bækken der løb var blandet med Blod af hans Fjender, det maatte 
han ikke læske sig med. Saa krøb han hen til en stor Sten for at faa fast Leje med 
sine blødende Saar. 

Den Sten kendtes dær siden. Det kunde ses, den var mærket af hans Krop. Han 
havde hvilet saa tungt, at den haarde Sten gav efter. 

Der kom en Mand agende, han holdt og spurgte, om han kunde tjene noget ved 
at hjælpe. 

Starkad spurgte, hvad han var for een. 

Han var en Tinghjælper, der vidnede for Løn og Gave. 

Nej, saa kunde han gærne gaa. Starkad tog kun Hjælp af ærlige Folk, ikke af 
— falske Vidner. 

— Dernæst kommer der ef sølle Mand, som gik paa Arbejde hos en Bonde for 
at faa løskøbt den Trælkvinde, han havde giftet sig med. 

Ham vilde Starkad hellerikke have med at gøre. Den gamle holdt det ikke for 
ærligt at blande Frimands Blod med Træl og Bomands med fremmed Æt. 

Den tredje der kom ad Heden, mens Starkad laa paa den store Sten var en Træl- 
kvinde, hun vilde af godt Hjærte tørre hans Saar. 

Ja, hun var kuns Træl og havde et lille Barn. 

Gaa saa hjem og giv Ungen Patte! sa den gamle. Han tog ikke Hjælp, før den 
fjerde kom, det var en god Bondesøn, en stedbundet Karl, der hverken tjente ved 
Tingskriven eller gav sig af med Trælle og fremmede Stakler, men dyrkede sin Arve- 
jord, han maatte hjælpe den gamle. 

Karlen snoede nogle Vidjegrene om Starkads Bug og hjalp ham tilvogns. Saa 
kom de til Kongsgaarden. Starkad gav ham sin Kampgave, Skarlagenskappen, i 
Vognleje. Kampen stod ikke for Løns Skyld. 

— Hjemme i Brudekammeret var de nu vaagnet op og laa og talte sammen 
om, hvad der vilde ske, naar Starkad kom, fordi Helge havde svigtet Kampen. Den 
gamle vil hævne sig, fordi du ikke holdt dit Løfte som en Mand! sa Helga. Men lyd 
mit Raad og slaa igen, naar han vil slaa, saa skaaner han dig alligevel. 

Saadan gik det. Starkad var vred paa Nordmanden og kom farende med løftet 
Sværd ind i Brudekammeret, somom Saar ikke var til. Var han kaldet til Kamp fra 
Sverig af en Nordmand der ikke gad røre sig. Skulde den Usling saa have Starkads 
Fosterdatter til Viv. Starkad hug, Nordmanden foer op, bødede af og hug til den 
gamle. Men Helga fløj af Sengen og holdt et Skjold mellem dem — eller hun var 
mellem dem selv et Skjold. Hun frelste baade sin gamle og sin unge Ven og Værge 
og var selv Værge for begge. 

Starkad faldt tilføje for sin egen Pige, efter at han havde dræbt ni Mand, knu- 
get en Sten og vilde have fældet den tiende. 

Saa drog den gamle af igen, til Sverig, til nye Kampe. Kong Haldan var faldet. 
Starkad hævnede ham og satte hans Søn Sivard til at være Konge. 


Starkad var den der raadede for Nordens Riger. Det gav ikke megen Ro. 

Nu havde han lige faaet den norske Kongesøn gift med den danske Kongedatter, 
hævnet den svenske Konge og givet hans Søn Riget — saa maatte han til Danmark 
igen for at gøre Rede hos Kong Ingeld, hvor Tyskerne helt vilde ta Magten. 

Ikke blot lod Frodes Søn sin Fader være uhævnet og tog endda hans Banemands 
Datter til Dronning, men han ærede og yndede den fule Svertings Sønner og gjorde 
dem til gode Mænd i Danmark. Tyskerne fik Indgang i Danmark, det var det værste. 

Som alle Odinsridderne, Ellekongen, Kong Volmer, Wojens, Goen og andre danske 
Bygdevætter drager gennem Landet ad egne gamle Fortidsveje, saaledes farer Starkad 
fra Land til Land, ældgammel, pilsnar og ad Genveje som han alene kender. 

De gamle Sagn siger at han tog en Byrde Kul paa sin Ryg og tre Sten for sit Bryst, 
han vilde med Kul og Sten hærde Kong Ingelds sløve Sind. 

De to af Stenene vistes siden ved Ryne Bro, eller Rolyng Bro, i Skaane. Samme- 
steds er Stenen der bærer Mærke af hans Krop. 

Det er almindeligt at Folkesagnets Kæmper kaster Sten efter hinanden, og de Sten, 
hvorom der siges, at de er kæmpekastede, staar gærne som Skelstene ved Herredsgrænd- 
ser og paa lignende gamle Skel endnu. Starkad som øver al Kæmpefærd har ogsaa 
haft fat paa de jordfaste Stene lig andre Folkets Kæmper. 

— Da han saa kom ind i Ingelds Gaard, gik han lige op til det højeste Sæde, hvor 
kun de store Mænd sad, og som han havde gammel Ret til. Men Ingeld var paa Jagt, 
og Dronningen, Svertings Datter, der ikke kendte Starkad, viste ham fra Højsædet og 
haanede ham tilmed, denne jordgraa gamle, der ikke vidste bedre end trænge sig paa, 
hvor høje Herrer skulde være. 

Starkad blev ond, men han stredes ikke med Kvindfolk. Han gik roligt ned paa 
den lavere Bænk. Der satte han sig saa haardt, at Huset rystede. Det var ikke under- 
ligt at de svære Bjælker kunde give efter, naar han før havde knuget en Sten. 

Der sad han saa, da Kongen kom hjem fra Jagten. Starkad hilste ikke Kongen. Da 
Ingeld saa ham paa den nederste Bænk bad han den gamle op til sig og lod Dronnin- 
gen vide, at den Mand var Nordens mægtigste Kæmpe. Saa blev Dronningen mild og 
vennesæl mod Starkad, men den gamle var barsk, og hun var ræd. 

De vilde ha ham til deres flommede Madbord. Han maatte vel kaste op, om han 
skulde æde deres Kræs, som de havde braset efter tysk Skik. Fine Retter smagte ham 
ilde. Kogt Mad som bagefter var stegt yndede han ikke. Speget, saltet eller røget Sul 
det var hans Kost. Han var led blot ved Lugten af det udenvælts Kræs. 

Hvad skulde de stille op med den store Gæst som sad saa grum dernede. Han 
havde gammel Magt i Gaarde, de turde ikke trodse ham. 

Dronningen gik hen og lagde sit gyldne Hovedlad i hans Haand, hun syntes det 
var en Ære at vise ham, men Kæmpen var ikke for Ridderspil, han slængte Ladet 
efter hende. At de kunde byde hjælmklædte Mænd Kvindesmykke, det viste hvad 
Kongsgaard det var. 

Saa lod Dronningen en Gøgler træde frem at lege paa Fløjte, hun vidste ikke nu 
det gode hun vilde gøre for at faa Kæmpen god igen, og hun valgte stadig det værste. 

Starkad sad alene for sig og gnov et Kødben efter gammel Kæmpeskik, og da Gøg- 
leren kom frem slængte han Knoklen i Hovedet paa ham, saa Kæberne slog sammen 
om Fløjten. Stodderen græd. 

Nu vidste Dronningen ikke sit levende Raad i Frygt for Jætten af den Jord, hvor 
hun ikke hørte hjemme. 

Saa maatte Kongen tale ham til, Kongen bad Starkad saa mindelig komme op og 
smage paa den nymodens Mad, Fuglevildt og Bagværk, kogt Sul efterstegt saa Tysk 
og alt hvad Nutids Fremskridt kunde byde. 

Men Starkad sad og mindedes Kong Frodes Hird. 

Da tog han tilorde, og hans Ord var et Kvad, da de blev fremsagt i Hallen. Han 
sagde alt, hvad han havde paa Sinde, og hvorfor han drog hid. Det var stærk Tale 
han førte. 

Her kom jeg for at finde Frodes Søn. Fandt kun en Æder blandt en Hob tyske 
Slughalse. Frodes Søn gad ikke hævne sin Far, men gav sig hen i Glæde med Morder- 
ætten. 

Vig bort I vege Svende, giv Gubben Sæde igen. Gubben er gammel Landsskik, 
Bondeslid og Sømandsstrid. Den sad øverst i Frodes Hal, nu fjæler den sig nederst, 
og var ikke Væggenes Tømmer godt, saa havde jeg været slængt ud. I haanede Fro- 
des Mand, der før sad til Højbords i Kongehallen. Nu gaar der ondt Ry om denne Hal, 
hvor de nyder i det Sted de skulde hævne. 

Ve os, Kong Frode er død. Sidst jeg min Konge saa jeg vidste Døden var nær, jeg 
havde det paa min Hu, men jeg maatte færdes ad anden Vej. I Viking, hvor jeg foer, 
kendte jeg det paa mig igen, at aldrig jeg skulde min Konge se for Øjne mer. Hvem 
sveg ham og tog hans Liv i lumskelig Gildeslag? Det var dem der her sidder om dig, 
Ingeld. Havde jeg været med dig, Frode, til det sidste, laa du ej uhævnet nu i din Grav. 
Og skulde jeg saa i hans Hal, hvor de sætter hans Kæmper nederst tilbords, æde med 
jer af det tyske Fad, mens Frode er ufredet i Døden. 

Frodes Arv i fremmed Vold. Hæng dit Hovedlad paa din usle Mand, Sakslands 
Datter, du førte Uskik i Dankongens Hal, lærte Ingeld at fedte sin Mule i brun- 
stegt Brad og smøre sine Næver paa Fuglesteg, som aldrig Kong Frode vilde røre med 
en Negl. Saa hæng Sakslands Kvindestads paa Dankongen du Pige sønderfra. 

Ingeld, minder aldrig din Hævn dig. 

Glemmer du Danerne er af Kæmpeæt. Jeg ved det, for jeg foer med dem i de 

haardeste Kampe. Elleve var vi i Hake Danhøvdings Vikinghird, Begad og Belge 
de glemmes aldrig. Det var ikke de smagvorne Svende som her. Det var ikke de Folk 
der tog Guld i Bod for Fadermord som du, Ingeld. 

Nu blues jeg, naar Skjalde kvæder om Konger og jeg tænker paa Dankongen her. 
Du gloer Kong Ingeld, mens du sidder tilbords med Tyskere og hævner din Far paa 
deres Bolledej. Du skamskænder Riget, Stakkel. Jeg slagtede dig som en Stud, om 
ikke saa Svertingsætten tog Arveret til Frodes Rige. 

For dig Ingeld bærer vi Sorg, for dem har vi Lede. 

Glæde faar vi — og vore i Valhal — først den Dag vi faar Hævn, for Froderiget. 

— Starkad havde ført Kul og Sten, der kunde gnistre, ind i Kongehallen. Han fik 
hærdet den sløve Konges Sind. 

Den Røst ildnede Ingeld. Det var som steg den op dybt af ham selv som Mælet 
af hans egen Æt. Han foer til og drog sit Sværd og slog omkring sig, de var hans 
Fjender. Starkad stod med ham. Det var snart gjort. En kort Kamp i Hallen. Frode 
var hævnet, Tyskerne slagne. 

Saa var der stille. Starkad havde fuldført sit Hverv, skikket Dankongen til Magt 
og stod rede til at drage igen. Kvad nu tilslut: 

Godkvæld, Kong Ingeld. Læs de Lig paa en Kærre og før dem ud, men uden Hæ- 
der, de er ikke Nordboer, ingen Baalfærd, ingen Gravhøj, lad Sakserne raadne paa 
Heden, vi tuer kun Høj over Folk fra Norden. Kvinden du fik med dem, send hende 
tilbage. 

— Saa Døds-Ven Odin, har du faaet Offer. Syv slængte vi til dig. Deres Id var 
Skrømt, men deres Død var ærlig. Døde Mænd er dine. 

Nu føres atter gammel Skik i Danernes Kongsgaard fra den Tid jeg foer i Hakes 
Hird og sad i Frodes Hus. Da aad vi ikke Kræs, da agede vi ikke i Vogn, da bar 
vi ikke Guldlad om Haar, da drog vi ikke til Tings for at dreje Lov, da søgte vi 
aldrig Læ i en Strid. Trolig tog vi vor Skæbne, den sviger ingen Mand. Med den 
følger vi Fædres Skik og med den døer vi i Fred. 

— Der var stille i Ingelds Gaard, da den gamle igen drog af. Lande. 

ngeld havde fire Sønner, de tre faldt, den ene blev Konge, Oluf hed han. Stort 

har han næppe øvet. Der vides intet om ham, uden det at han maaske var Søn 
af sin Fars Søster og ikke af Svertingætten. Da han døde satte han efter gammel 
Skik sin ene Søn til at være Søkonge og den anden som Landkonge, og saa skiftedes 
de til at være ude og hjemme. Det tog alligevel en gal Ende, for Harald vandt mest 
Ry, og derfor blev Frode ond og lod ham dræbe. Haralds to Sønner maatte opfostres 
i Dølgsmaal ovre paa Fyn. Da de blev voksne drog de til Sjælland og tog Hævn, 
de indebrændte Frode. Derefter var Harald Landkonge og Haldan Søkonge. Om 
ham især er der mange Eventyr. Han fik Tilnavn Bjærggram og blev raadig over 
Sveariget. Med Torald af Norge avlede han Asmund, der blev Stamfader til Sveriges 
Kongeæt. 

Men alt det er ikke Dankongens Værk. Om Halfdan hører vi meget, om Riget 
kun, at han satte Gøtekongen Ungvin som Årving til Danmark. Og da Ungvin faldt 
for Regnald blev Sønnen Sigvald Konge. 

Mellem Sigvald og Regnald stod et Slag paa Sjælland. Tre samfulde Dage stre- 
des de indtil Regnald faldt. Da vendte Sveerne Ryg. Fyrretyve af de bedste Mænd 
flyede. Hvad mere var, og hvad aldrig glemmes, er, at Starkad var deriblandt, paa 
Sveernes Side mod Gøtekongens Æt i Danmark. Det var Hærguden der slog dem. 

Starkad nægter siden at strides mod Danerne. 

Her er hellerikke Grund til Strid for den gamle. Sagnene i disse Tider er mest 
Elskovsæventyr. 

Starkad farer i Viking med Hake. Siger bliver Konge efter Sigvald. 

Sigers Søster Sigrid havde et Elskovsæventyr med Øder, hun elskede ham, men 
var saa bly, at hun ikke kunde se paa ham. Først da han paa Skrømt holdt Bryllup 
med en anden, løftede hun sit Blik mod ham, og saa blev Brylluppet fejret mel- 
lem dem. 

Sigers Datter Signe var en kækkere Mø. Hun vragede en Sakserkarl Hildegisel 
for en Viking, lovsang Hake og elskede hans Broder Hagbard. Sigers Sønner og 
Hagbards Brødre blev Venner og foer sammen i Viking, men kom der i Strid med 
hverandre, Sigersønnerne dræbte Hagbards Brødre, og Hagbard hævnede sine Brødre 

paa Sigersønnerne. Sakseren Hildegisel som var med fik et Spyd i Bagen, de tyske 
til megen Haan. Efter denne Strid kunde Hagbard ikke aabenlyst bejle til Signe, 
sneg sig saa i Løn til hendes Bur, klædt som en Terne. Den fremmede Terne sover 
hos Kongedatteren, men røbes af en anden Terne, gribes af Kongen og hænges. Men 
da Hagbard hængte i Galgen, satte Signe sit Bur i Brand, hun fulgte ham gennem 
Døden. 

Da Hake, Starkads Fælle, en af Hagbards Brødre, hørte dette i Viking vesterude, 
vilde han hjem at hævne. Men to af hans Mænd kunde ikke følge ham. Den ene var 
Hake Sjællandsfar, og den anden var Starkad. Hake Sjællandsfar kunde følge Hake 
Jyde — for Jyder har Hagbardslægten vist været — saalænge det ikke gik ud over. 
Sjællænderne, men dertil kunde han ikke gaa. Og Starkad vilde ikke stride med Dan- 
kongen Siger, i hvis Gaard han havde været Gæst. 

Men Hake Jyde og en anden Hake, den hustore, med deres Mænd drog mod Siger- 
sted ved Ringsted, hvor Kong Siger boede, listede sig over ham, idet de bar løvrige 
Grene for sig, og slog ham paa Valbrøndsbakke, den ligger mellem Landevejen og 
Sigersted Kirke. 

Da Sjællænderne fik sig samlet under en af Sigersønnerne Sigvald maatte Hake 
Jyde, der hærgede grumt i Egnen, fly af Lande. 

Hake den hustore, var saa stor paa det, at han slog Lejr ved Alsted. Her faldt 
han i Striden med Sigvald, og Sigvald faldt. Kampen var dengang saa haard, at 
Kvinderne gik med. Sejren blev Sjællændernes. For sent kom Hakes Vikingflaade 
op ad Susaaen, og da den endelig kom, var Skaaningen Borker med de skaanske 
Ryttere Sjællænderne tilhjælp. Han slog de sidste af Hakehæren ved Sigersted. Det 
er vel Skaaninger, der kæmper for en skaansk Kongeæt paa Sjælland. 

En af Sigersønnerne Alf vandt sig Gøtekongen Sigvards Datter Alvild. Hun var 
bly som den anden Gøtepige Sigrid, der fik Øder, men Alvild havde en Øgle og en 
Orm til at vogte paa sig. Alf dræfte Udyrerne, men ikke derfor fik han Pigen, hun 
foer fra ham og gik i Vikingetog, og først da han mødte hende her i Kamp blev 
hun ham god. De fik Datteren Gyrind, som blev Moder til den Mand der atter sam- 
lede Riget, Harald Hildetand. 

Under Kong Siger er Riget ikke fast samlet. Elskovsæventyrene er Folkebryd- 
ninger. Alf vender sig mod Gøteriget mod Øst. Signe vender sig mod Hagbard der 
vel kommer fra Vest. 

Det hedder at en Viking Ebbe bejlede til Gøtekongen Ungvins Datter og krævede 
Halvdel af hendes Rige, men blev dræbt af Overkongen Haldan Bjærggram. Det er 
Ebbes Søn Øder der bejler til Ungvins Søns Sigvalds Datter Sigrid, den bly Mø, som 
han først faar, da hun vil løfte sit Blik imod ham. Det er Eventyret om Kongedat- 
teren og det halve Rige, hvor Sjællændere, Skaaninger, Jyder bejler sig sammen og 
kæmper haardt imod hverandre — fordi Riget skal fuldsamles. 

Men efter Slaget paa Valbrøndsbanke og ved Alsted opløstes det helt. Hver Lands- 
del tager sin egen Herre. Hunding raader over Sjælland, Hane over Fyn, Østmar 
over Skaane, Rørik i Nørrejylland og Hader i Sønderjylland. De duede ikke til at 
samle Riget. Derfor lød Ordsproget: Hane er hjemme rigest. — Det høres endnu paa 
Sjælland: Hunden er rigest hjemme. — De var rigest, mægtigst, hjemme og duede 
ikke udenfor. 

Imens hærgede en russisk Viking Røde i Danmark. Han gjorde Røderan, ryddede 
alt bort og lævnede ikke Folk Klæder paa Kroppen. 

Atter kom Skaaningen Borker tilhjælp. Han fik Magt med Røde, men faldt selv 
i Kampen. 

Af den skaanske Kongeslægt var nu kun Gyrid Alfs Datter tilbage som den sid- 
ste af Sigerætten, men det er trolig at hun ogsaa stammer fra den ældre Kongeslægt 
og har Skjoldungblod i sig. Sigerætten er en ny, mulig skaansk, Mandslinje i Konge- 
stammen og har sagtens taget Giftermaal i den gamle Skjoldungelinje. Ellers vilde 
Starkad ikke have nægtet at følge Hake mod Siger. Han giver den Grund at han har 
været Gæst hos Siger, det vilde næppe veje stort, om ej Sigers Børn var af Skjold- 
ungæt, den Æt som Starkad altid var tro. 

Gyrid var nu den sidste i sin Slægt, og hun ligner Kvinderne af den gamle Skjold- 
ungestamme, Slesvigs og Sjællands Stamme. 

Hendes Drift er Riget. Det skal samles atter. 

En Sakser bejler til Gyrid. Han kunde samle Riget først, bød hun. Det mag- 
tede han kun paa Skrømt, idet han købte sig Smaakongernes Hyldest. Det saa ud 
af noget, og Gyrid gav ham i god Tro sit Ja, for at faa Riget samlet. Men paa 
Bryllupsdagen kom hendes bedste Ven Haldan og dræbte Sakseren og hele hans 
tyske Følge. ' 

Haldan var en Søn af Skaaningen Borker, der stred Sigerættens sidste Strid mod 
Hakes Flaade og dræbte Røderan. Haldan var af jevn Æt, og Gyrid havde ikke haft 
Tro til at han kunde byde hende Dronningkaar, men nu søgte de tilsammen at faa 
Riget enet til den Søn de fik, Harald, der senere bar Navnet Hildetand. 

De kæmpede imod Vesete paa Sjælland, og Haldan faldt. Men i samme Kamp 
stod Gyrid klædt som Mand og hendes unge Søn Harald. Da hun saa sin Høvding 
falde og mærkede, at Slaget var tabt og Sønnen i Fare, tog hun ham og bar ham ud 
af Kampen. 

Det blev ikke Harald til Ære, han maatte høre for det — men Gyrid reddede 
Dankongen, og Harald var født til Konge, som en Skjoldunge. 

Han var stærkere end sine Mænd, høj og haard, tro imod Odin. Det hed sig, 
han var avlet efter et stort Odinsoffer, og han viede altid sine slagne Fjender til 
Odin. Tro var han ogsaa mod sin Faders Minde, da han lod Haldans Daad udhugge 
i en Klippe ovre i Bleking, Runamo. — Nu siges det at disse Ridser i Fjældsiden er 

kommen af Regnvand, men Kæmpetydning havde de i ældgammel Tid —. Ejheller 
glemte Harald Faderhævnen, han dræbte Vesete ved et Bryllup i Skaane. Derefter 
tog Harald Magten i Skaane, sit Hjemland. Herfra drog han til Nordslesvig og slog 
Hader i Haderslev. Saa var Grændselandene Skaane og Slesvig bundet sammen. Der- 
næst slog han Hunding i Sjælland og Rørik i Nørrejylland, og da kunde han trygt 
fæste Bo i Lejregaard. Hane paa Fyn er der ingen Tale om, han fulgte med i Købet. 
Daneriget var samlet under Harald Hildetand, Sønnen af Skaaningen Borkar og Gyrid 
af Sigerætten med Skjoldungpræget. 

Harald Hildetand sidder som Lejrekonge lig Rolf Krake. De styrer i Ro et sam- 
let Rige, har ikke Dronning og ikke Arving, men i al deres Færd virker Kvinder. 

Harald reddes først af sin Moder. Dernæst kæmper han mod en norsk Konges 
Søster, som vil jage sin Bror ud af Riget. Saa har han Kamp med svenske Konge- 
sønner, en af dem faar Haralds ene Søster. Efter en Kamp med Friserkæmpen Ubbe 
faar han den anden Søster. Harald giver Søstre i Øst og Vest. I Nord kæmper han 
mod Kvinder. Han dræber de norske Skjoldmøer Stikla og Rusla, der vil tage Landet 
fra Trønderkongen. ' 

Saa gaar han imod fremmede Folkefærd, undertvinger Rhinland, Vendland, Val- 
land, Bretland, og han tager Folk derfra i sin Tjeneste. 

Harald Hildetand skiller sig fra andre Oldtidskonger ved at han kæmper imod 
Kvinder, det sker ellers sjældent, og han tager fremmede undertvungne Folk ind som 
Landsmænd, det sker aldrig før. De undertvungne var hidtil for Trælle at regne, efter 
Skjolds og Frodes Love, og seks Sinde skatskyldigt tvungne. 

Fremmede Kæmper gjorde hans Hird stærk og hans Magt stor, men den Magt 
kunde ikke vare. Der var Fred i halvthundrede Aar, men den Fred kunde end ikke 
blive ved i Kongens Levetid, som en dansk Frodefred. 

Harald Hildetand havde ingen Sønner, men Søstersønner. De gæstede Morbrode- 
ren og blev vel modtaget. Der var Ring, Søn af Haralds svenske Søster, ham gjorde 
Harald til Konge i Sverig, og saa var der Ole, Søn af en norsk Søster, han blev Sø- 
konge og en mægtig Kæmpe, hvis Blik var saa hvast at ingen kunde taale at se ind i 
dets hvide Lys. Han samlede mange Mænd om sig. Starkad gik med ham. Ole var 
den haardeste Viking i de Dage, og Starkad fulgte den haardeste. 

Starkad var ikke selv Fører, men han var den Folkekraft som eneraadig giver Fø- 
reren Magt. ' 

— Saa kommer den store Kamp som skal slutte og dømme Harald Hildetands 
Rigsstyre. Der havde været Fred i halvthundred Aar indenrigs, men Kæmperne øvede 
sig stedse i Vaabenbrug, de vidste den Tid kom. Der siges at Odin yppede Striden, 
eller at Harald selv ønskede sin Død i Kamp. De rustede i syv Aar. Det blev den 
største Strid i Oldtiden, Braavallaslaget, hvor Sveer stod mod Daner. 

Men hvor stod Starkad i Striden? 

Dennegang gik han Danerne imod. 

Starkad stod imod Harald Hildetand. Begge var de Mænd af Odins Tro, Kæmper 
af gammel Hævd og Hærdning, knyttet til Skaaneland og viet til Danevælde. 

Men Starkad, som havde fulgt Frode, frelst Ingeld, veget for Sivald og skaanet 
Siger, Starkad, Storkempen af Hake Danhøvdings Hird gaar Danerne imod i Braa- 
vallaslaget. For Danerne kom ikke som Folk for sig alene. 

Da Hærene stod fylkede, talte Kongerne til deres Mænd. 

Kong Ring sagde til sine Mænd: Vær trygge paa Sejren. Der er faa Daner i Ha- 
ralds Hær. Det er Sakser og alle Sydlandes Skrog han har fylket imod os. Men min- 
des det vel, Folk, Nordboer sejrede altid over Vender og Sakser og Tyske. Vi skal 
slaa dem. Det er ingen Danerhær, men en løs Hob af alskens Folk. 

Kong Harald talte til sine Mænd: Ring er min Søstersøn, og han har taget sit Rige 
af min Haand. Se, hvor ilde han lønner mig nu. Men husk det, at Daner vandt over 
alle udlændiske Mænd, og vi kues ikke nu af et undertvunget Folk som Sveerne. 

Ring var ridende, men Harald kørte i en Kærre. At age var en af de Ting Starkad 
dømte haardt. Odin, den store Landerytter gjorde det samme, for han sveg Harald 
den Dag, og lærte nu Ring den Fylkning som bar Sejren hjem, og som Harald før 
havde faaet Viden om af Odin. i 

Saa stod de overfor hinanden de mægtige Hære paa Braavallasletten i Blekingland. 
Skaaninger havde vist Danerhæren Vej dertil, og Flaaden havde sejlet i syv Dage mod 
Kalmar. Syvtusind Sakserkæmper var med, men faa eller ingen af deres Navne næv- 
nes i det gamle Remsekvad som Starkad lagde om de to Hæres bedste Krigere: Sven 
og Saam med Salgaard—Aan og Ella—Rade Fynbo og Ro Sidskæg. De var Øboer. 
Saa kom Skaaninger: Skalk Skaaning med Alf Aggesen Ølver den brede, Gnep den 
gamle og Gaard fra Stangby. 

Der var Lejrekæmperne: Hort og Borge, Belge og Begad, Bare og Tole. Starkad 
" maa gaa imod dem, han maa stride mod sin gamle Fælle Lejrekeæmpen Bemunes Søn- 
ner, Sigmund og Serk. For de fører Sakser med i Dag. 

Hake, det Navn som Starkad var huld og tro, vender han ogsaa nu sit Vaaben imod. 

Hake kom nordfra, hedder det i Remsen. Og Hake førte Haraldshærens venstre 
nordlige Fløj. Højre Fløj førtes af en Kvinde, Skjoldmøen Hede fra Hedeby (Sles- 
vig By). 

Hendes Fælle Skjoldmøen Visna bar Mærket i Striden, og Vikingen Tymme den 
sejlede fulgte som Værge de to Møer. 

Med Hede fulgte som nævnte Mænd: Grim og Grensle, Ger fra Lifland — Hame 
og Hunger — Humble og Bjare. 

Visna førte en blandet Venderhær med Bare og Gnisle, Tolke og Ime, Toke fra 
Jomsborg og Ødrid hin unge. 

En blandet Flok Jyder, Friser og Vender fulgte Skjoldmøen Vebjærg: Der var Bo 

Bramesøn og Brat Jyde, Orm den angelske, Ubbe Friser, Are Enøje, Alf og Gøter og 
Venderne Duk og Dal. 

Det synes som Danerne, særlig Øboerne og Slesvigerne har en Tro paa heldbrin- 
gende Kvindeførere. Skaaningehæren er ikke kvindeført og ejheller Nordmændenes 
Fylkning, som følger Danerne, ført af Øme og Øsadul, Run og Haasten, Hiden og 
Dag, Harald fra Hadeland, Haar og Herlev, Hødbrod fra Imesland. I Sveernes Hær 
nævnes ingen Skjoldmøer. 

Starkads Kvad nævner i den blandede Danerhær over tredsindstyve Navne, men i 
Sveerhæren op til halvfems. 

Rings Hær opregnes i fire Kæmpegrupper, svarende til Vermunds Kæmper. Først 
de store, som stiller sig udenfor Almuens Fylkning: Ulf, Agge, Vind, Egild Skeløje, 
Gøtar, Hilde, Sten fra Vænern, Glum fra Vermland, Elvegrimer (fra Gøteelvsbyg- 
derne) og mange flere. Dernæst dem der ikke skiller sig saa stærkt ad: Ligemændene 
Rane og Ljodbode, Reder Røg og Rolf Kvindekær, Harald fra Toten og Valsten fra Vi- 
ken, blandt flere. — I tredje Gruppe kommer Telemarkskæmperne som var tapre, 
men lidet storsindede: Thorlev Traa og Roald Taa med flere. — Siden nævnes en 
Række af andre Nordmænd og Islændere. Sidst kommer nogle som regner deres Æt 
til Guden Frø, Krok fra Aker, Gumme af Gislemark, Sigmund fra Sigtuna, Alf fra 
Upsala og andre. i 

Ring fylkede sin Hær under Ole, Regnald og Vivil, med Inge, Trygge og Alriks 
Sønner for højre Fløj og Læser for venstre Fløj. Hæren havde Halvmaaneform, yderst 
stod Kurer og Ester — for Sveerhæren havde ogsaa udenvælts Folk med, kun ikke 
Tyske — og bagerst stod Slyngekasterne. 

Hæren strakte sig ind i Værend, mellem Bleking og Smaaland. 

Her i Landet mellem Daner og Gøter stod Ragnerokstriden. 

Det var et mægtigt Drøn af Folkefærd, der kastedes hverandre imod. Hærene drev 
sammen, duvede ind i hinanden, deres Aandedrag bruste i Storm, Jorden dampede, 
Spyd hvinede, Sværd klirrede og Bulder af Mænds Traad døvede alt. Slyngesten foer 
i Luften, Sved og Blod oste i Stimlen. Blodet rendte vildt og randt frit i den hede 
Strid. 

Der huggede Starkad sig frem imod gamle Venner og Fæller. For Kæmpen kan 
det være skønt at tage Venners Liv som at at give sit eget. Han hadede ikke, han hug 
blot, og derom siger hans Vise: 

Hun og Ella, Hort og Borge — Nordmanden Hun og Lejrekæmperne — vog han. 

Huggede højre Haand af Visna. 

Vog Ro Sidskæg og Gnep den gamle og Gaard af Stangby og Skalk Skaanings Far. 
En Sjællænder og tre Skaaninger. 

Fældede den bedste blandt Danerne, venstre Fløjs Fører Hake Huggenkæbe fra 
Slesvig, men haardt var det og gav dybe Saar som lægtes sent. 

Med Fryd kvæder Starkad derom, og han nævner ikke en af de Fjender hån 
hug, Sakser, Vender og udenvælts Folk. 

Men Ubbe Friser skyldes stor Hæder. Han stred saa ingen var hans Lige. Elleve 
saarede han, femogtyve fældede han. Sveerne føg for hans Haand. Alle flyede ham, 
da Nordmanden fra Telemarken, Had den haarde, Roald Taa og Gretter den vrange, 
alle tre, vovede sig imod ham med Kastespyd, ej altfor nær. Med hundreogfireog- 
tyve Pile i sig sank Ubbe Friser. Ham mindes Starkad, for Ubbe var hverken Sakser 
eller Tysk, ingen udenvælts Mand blandt Daner. 

Sejren gik ad Svensken til. Da spurgte Kong Harald sin Vognsvend, Brune, hvor- 
ledes Kong Ring havde fylket sin Hær. Brune svarede, at den stod i Svinefylkning 
— den Fylkning Odin selv havde lært Harald. Saa vidste Dankongen, at Odin var 
ham imod i Dag. Og han saa nu, at det var Odin selv som havde gjort sig til 
Brune. 

Giv os Sejr Odin, jeg vier dig Valen! raabte Harald. 

Men Odin-Brune slog den gamle Konge af Vognen og fældede ham med hans 
eget Værge. Saadan lønnede Odin sin tro Mand. 

Det spurgtes over Slagmarken. Ring lod Striden ende — og den endte med 
Sveernes Sejr. Men det var ikke Fjendevælde. 

Da Kongeliget blev fundet, mens Almuen søgte gennem Valen efter Bytte, stedtes 
det til Jord med den største Ære. Derved gjorde Ring atter Danerne vennesindede. 

Kong Ring spændte sin egen guldsadlede Hest for Haralds Kærre. 

Rid forrest til Valhald og ting os et godt Sæde alle! sagde Kong Ring. Saa 
byggede de et Baal over Kongesnækken, hvor Liget blev lagt, Ring og hans Høvdin- 
ger gik rundt om Baalet og kastede gyldne Gaver derind: Ting os et godt Sæde i 
Valhal alle. Dernæst samlede de Haralds Aske i Skaal og sendte den til Lejre at 
sættes i Høj ved Kongeborgen. 

Der var ikke Had mellem Sveer og Daner. Men for at Danerne ej snart igen 
skulde frydes i Kamp, skilte Sveerkøngen Skaane fra Danmark, og satte Ole til 
Konge over Skaaneland. Skjoldmøen hede fra Hedeby blev raadig over Resten af 
Danmark. i 

Saa endes Harald Hildetands sidste Strid i Kvindevælde, ligesom hans første 
Kamp, da hans Moer bar ham ud af Valen. 

Moderen frelste ham, for Søstrene stredes han, Skjoldmøer førte hans Hær og en 
af dem arver hans Rige. 

Skjoldungstammen fører Kvinder til Be og efter at Mandslinjen er brudt staar 
Kvindemagten lige stærk. 


IIIL 
D' varede ikke længe, før Sjællænderne gik til Ole, de vilde samles med Skaa- 


ningerne igen, de sa, at de vilde ikke længer staa under Kvindemagt. Ikke 
fordi de havde saameget derimod, de havde selv bedt Kong Ring om at give dem 
Hede til Høvding — men nu savnede de deres gamle Fællig med Skaane. Derfor 
kaarede de Skaanekongen Ole. Og Hede gik godvillig ind paa at lade Øerne gaa 
til Skaane. Selv holdt hun Magten over Jylland. 

Hverken Sjællændere eller Skaaninger blev tilfreds med Ole, Nordmanden, han 
var dem for haard, for lidt vennesæl. Saa dannede de et Tolvmandsraad, en Ting- 
tylvt af gode Mænd, flest Skaaninger, imod Oles Liv. Der var Lenne, Atle, 
Thot, Vidne med andre, de klagede for Starkad, det var ham der stod for Nordens 
Kongestyre. Og Starkad, som selv havde faret med Ole i Viking, kendte at de Folk 
havde Ret. Ole maatte fældes, og Starkad maatte øve det. Saa gav de tolv Mand 
Starkad Guld til Mandebod, ikke en Stimandsløn, som der blev sagt, men et lovfast 
Vederlag paa at deres Aftale maatte staa fast. 

Starkad søgte Kongen og fandt ham i Badstuen. Men da han mødte Oles hvide 
Øjekast, kunde han ikke gaa frem. Ole vidste at hans Blik ofte gjorde Folk utrygge, 
og han nærede ingen Frygt for Starkad, han vendte Hovedet bort, og lod den gamle 
blot komme nærmere. i 

Starkad vog ham idetsamme. Siden havde Kæmpen ingen glad Dag mere. — 
Hvorfor skulde Starkad kæmpe mod Danerne i Bravallaslaget, og hvorfor dræbe den 
Mand han kæmpede frem dengang. Hvorfor skulde den gamle øve Niddingsdaad, 
dræbe værgeløs Mand, til sidst? ' 

Ledet var aflave. Frodes Rige var skæmmet af Ingeld, uhævdet af hans Søn 
Olaf og Efterfølgerne, Frode og Harald, lidt æret af Eventyreren Haldan Bjærggram, 
skilt under Siklingerne, opløst under Femkongerne som var »rigest hjemme«, atter 
samlet under Gyrid og hendes Søn, men udvidet ud over sine Grændser af samme 
Søn, Harald Hildetand og paany brudt sammen. Ole vandt Sjælland ved at jage 
en Kvinde ud, Riget var skilt mellem Mand og Kvinde. 

Da var der kun Tider til Niddingsdaad, og Starkad den Rigernes gamle Kæmpe- 
aand maatte øve den, thi Riget var hans Skæbne. 

I sin Kval gik han hen og slog nogle af Tolvmandsraadet ihjæl, deriblandt 
Lenne — mens Kong Ødmund, Oles Søn, slaas med Skjoldmøen Rusla i Norge. 

Mand imod Kvinde, Riget splittet. Starkad vilde dø. 

Det var hans sidste Daad og Ære at søge Døden frivillig, fældes af en god 
Mand af ædel Slægt, bofast Æt, hellere end at leve i Niddingstid eller dø paa 
Sotteseng. 

Guldet han fik til Mandebod og Sværdene han bar, skulde saa hans Banemand arve. 

Starkad var bleven ældgammel og halvblind i den haabløse Strid. Nu vankede 
han om med sit usle Guld, sine to gode Sværd og støttet til to Stavre, og han søgte 
kun Døden i det Land der var hans Livs Stedfæste, Landet mellem Sveer og Daner: 
Skaaneland. 

Her møder han først en Stodder. 

Giv mig dit ene Sværd, gamle! kæppede Stodderen op. 

Kom da hid! svarede Starkad. 

Saa foer et Sværd af Skede og skar en Mand midt over. En Stodder mindre 
i et opløst Rige, hvor Kæmpen endnu ej lod sig haane. 

Starkad gik videre med Guld i en Pose om Halsen, to Sværd ved Side og to 
Stavre i Haand. 

Da møder han en godættet Mand, ridende med Hest og Hunde og Svende paa 
Jagt. Den gode Mand vilde ogsaa have Skæmt med den gammeldags Kæmpe og 
sendte to af sine Svende hen for at kyse ham. Starkad ragede til Svendene med 
sin Staver, saa de faldt og blev liggende. 

Nu red Manden til, han hed Hader og var Søn af Lenne, som Starkad havde 
dræbt i Tolvmandsraadet. Hader kendte straks Kæmpen, men lod som han talte til 
en Stakkel. 

Du maatte hellere bytte dit Sværd bort for en Kærre! raabte han. 

Jeg tog aldrig mod Haan! svarede Starkad. Men nu ser jeg ikke længer, hvem 
jeg taler med. Det gør du vel ejheller, jeg skal sige dig hvem du møder her. 

Starkad kvad om sine Levneds Dage, i stolte Ord fæstnede den gamle sin Kamp 
mod Kurer og Ester, samlandske Bygder og Telemarksfolk, han nævnte de uden- 
vælts Kampe og det indenlands Gilde, hvor Svertingsønnerne faldt. Ejheller glemte 
han Striden for sin lille Pige, den kongelige Mø, Helga, da han slog de ni Jarle- 
sønner paa Rolyng Hede, her hvor han nu stod, og Stedet kendes, hvor han slæbte 
Tarmene efter sig, at der aldrig gror Græs mere. 

Dengang Hader svarede, blev Starkad klog af, at det var Lennes Søn han havde 
for sig, en Mand af saa god skaansk Æt som Starkad kunde ønske sig til Bane. 
Saa bad den gamle ham mindeligt om at give sig Banesaar, rakte Guldet frem og 
bød ham hævne sin Fader, blottede Halsen, krævede Hugget. 


Google 


57 


Tilsidst gav Starkad med sin kolde Skæmt Hader et godt gammelt Raad: Spring 
mellem Hoved og Hals efter Hugget, inden Hovedet naar Jorden, saa er du saarfri. 

Hader hug, han kunde ikke andet baade for Faderhævn og for Kæmpebud, han 
hug, men glemte at springe mellem Hoved og Hals, stod blot og saa paa at Starkads 
Hoved bed sig fast i Rolyngs Jord. 

I Gravhøj jordfæstede da Lennes Søn Hader med Ære sin Faders Banemand, 
Starkad Storværks Søn, paa Rolyng Hede ved Rolyng Bro i Skaane. Som Frode 
hviler ved Værebro, saa hviler Starkad ved Rolyngbro, og deres Kæmpelove Bjaldt 
mer end Livstid. 

